KOMITET ZA ELIMINACIJU DISKRIMINACIJE ŽENA: Srbiji dato još 28 preporuka\nKomitet za eliminaciju diskriminacije žena dao je 28 dodatnih smernica Srbiji šta bi trebalo raditi u toj oblasti u periodu do 2021. godine, izjavila je direktorka Kancelarije za ljudska i manjinska prava Suzana Paunović.\nPotrebno je povećati broj žena koje učestvuju u političkom životu, posebno na lokalnom nivou, rekla je Paunović.\nOna je podsetila da je delegacija Srbije početkom godine Komitetu predstavila četvrti periodični izveštaj o sprovođenju Konvencije o eliminisanju svih oblika diskriminacije žena i istakla da je to telo pozdravilo sve što je urađeno za četiri godine.\nNavela je da je Komitet posebno ukazao na probleme višestruke diskriminacije i neophodnost da se na tom planu pojačaju aktivnosti - preporuka je da se urade dodatna istraživanja položaja žena na selu.\nVišestruka diskriminacija znači, objašnjava Paunovićeva, da se na primer, žene sa invaliditetom, pored činjenice da su pripadnice ženskog pola, imaju invaliditet, suočavaju sa raznim vidovima diskriminacije po više osnova, imaju problem u zapošljavanju, obezbeđivanju zdravstvene zaštite.\nPaunović kaže da je počeo rad na preporukama tako što se resori u Vladi zadužuju za sprovođenje svake od ovih preporuka, a utvrdiće se i rok koji je potreban da svaka pojedinačna preporuka bude sprovedena.\nPotrebno je raditi i na jačanju svesti, rekla je direktorka Kancelarije za ljudska i manjinska prava i istakla da je broj preporuka nešto manji u odnosu na zemlje u regionu.\n"Oblasti su slične, slične su teme, ali ono po čemu se razlikujemo je da smo jedini uspostavili mehanizam kroz koji pratimo kako se sve sprovodi u praksi", rekla je Paunović.\nIzvor: Vebsajt Novosti, 03.06.2019.


Popboks - MIOMIR PETROVIĆ - Miris mraka [s2]\nKnjige · 02.07.2013. 15:21\nO specifičnostima i problemima razvojnog literarnog puta Miomira Petrovića bilo je reči u prikazu njegovog prethodnog romana; i sa distance od par godina Galerijeve vatre stoje kao zadovoljavajuće, ali ipak nedorečeno delo autora koji svakako ima šta da kaže (tačnije, napiše) i čime doprinese savremenoj srpskoj prozi. Nedavno se pojavio Petrovićev novi roman koji, ukupno uzev, predstavlja napredak u odnosu na nekoliko prethodnih dela ovog prozaiste.\nPetrović se i u Mirisu mraka većim delom drži prošlosti, ali se uglavnom zadržava na poslednjih sto godina na tlu na kome obitava i ka kojima gravitira ovdašnji puk. Miris mraka predstavlja ambiciozniji zahvat Petrovića, jer reč je o porodičnoj sagi sa širim zamahom na opštem/društvenom planu u prevratničkom i krvavom dvadesetom veku. Miris mraka je uz to i društvena hronika u kojoj čitalac prati ponajpre lutanja i susret dve porodice (jedne hercegovačke i druge grčke) koje se sjediniti u donjim delovima beogradskog Dorćola. Ovde valja zastati i naglasiti da Petrović dosta vešto i sigurno barata osnovnim postulatima porodične sage kao dobro znanog, ali zato ipak ništa manje zahtevnog podžanra.\nMiris mraka je dvokraka hronika putešestvija dve ne preterano slične porodice, i Pertrović dosta rano u ovom svom romanu naglašava sudbinsku komplementarnost kao vezivo između brojnog plemena Maksimovića i Teodopulasa, objašnjavajući potanko fatumske zakone gravitacije koji svako malo i geografski udaljene navode na iste staze. Miomir Petrovoić ovde pokazuje dobru pripovedačku formu, njegova naracija je pregledna, zanimljiva i mahom ritmički ujednačina, sa tek ponekom izlišnom elipsom u prikazu usuda mnogobrojne galerije likova koja ispunjava 400 stranica sitnijeg proreda njegovog Mirisa mraka.\nPremda da teško može biti spora da je ova knjiga najbolje štivo iz „pera“ ovog plodotvornog pisca od Lisičjeg ludila naovamo, ipak se mora uočiti i nekoliko manjkavosti koje u izvesnoj meri umanjuju opšti povoljan utisak o ovoj prozi. Naime, problem ume da predstavlja epitetsko preterivanje kome je Petrović i dalje veoma sklon, a sem toga, autor ovde u par navrata krene put potrošenih postavki i izraubovanih slika (teror vrlih komunista nad predstavnicima poražene klase po oslobođenju, recimo). A kao krunska zamerka biva u neku ruku antiklimakteričan završetak povesti koja je gotovo sve do kraja obilovala i bivala nošena uzbuđenjima i primetno naglašenim i gradiranim ritmom.\nIpak, bez obzira na izrečeno u prethodnom pasusu, Petrović i dalje neosporno i zasluženo pripada zdravijem delu srpske proze danas, njegov Miris mraka je definitivno proza kojoj vredi posvetiti i vreme i pažnju, a u isti mah svakako i najava sada već gotovo Petrovićevog uobličenog pripovedačkog sampouzdanja kojim se kreće po pipavom tlu nastalom na spoju zagledanosti u davno prošlo, porodične sage i društvene hronike,


Bivši šampion zbog povrede završio nastup na Dakar reliju - Moto Berza\nBivši šampion zbog povrede završio nastup na Dakar reliju\nSem Sanderlend je završio nastup na ovogodišnjem izdanju Dakar relija, nakon što u nesreći tokom petog dana zadobio prelom pet pršljenova i lopatice.\nBritanac je u Saudijsku Arabiju stigao sa željom da ponovi uspeh iz 2017, kada je zabeležio svoj do sada jedini trijumf na ovom reliju, ali je svim nadanjima došao kraj tokom etape vožene od Al-Ule do Haila, kada je pao sa svoje KTM mašine.\nPrema zvaničnim podacima, Britanac je s motora pao na 187. kilometru ovog specijala, a povrede leđa i levog ramena su zahtevale da smesta ode u bolnicu.\nUbrzo se oglasio na društvenim mrežama, poručivši da je ovogodišnja trka za njega završena.\n„Bol zbog povreda zadobijenih pri padu nije ništa u poređenju sa razočaranjem zbog odustajanja od trke. Ali situacija je takva da moram da završim nastup na ovogodišnjem Dakar reliju.“\n„Želim da se zahvalim svom timu što mi je omogućio da vozim najbolju moguću mašinu, kao i svima koji su me podržavali tokom trke. Svojim timskim kolegama želim svu sreću u nastavku relija, a KTM-u želim novu pobedu!“\nSanderlend se zahvalio svom rivalu Džoniju Obertu, koji se zaustavio da bi mu pomogao.\nU generalnom plasmanu vodi KTM-ov Tobi Prajs, ispred Kintanilje i Šorta na Husqvarnama i Brebeka na Hondi.


Klimatske promene će do sredine veka koštati svetsku ekonomiju 7.900 milijardi dolara kroz usporeni rast i ugroženu infrastrukturu usled učestalih suša, poplava i slabe letine, navodi se u analizi "Ekonomist intelidžens junita" (Economist intelligence unit).\nIstraživanje pokazuje da će, prema sadašnjim trendovima, globalna ekonomija do 2050. zbog posledica zagrevanja biti slabija za oko tri odsto.\nAnalitičari smatraju da će zbog rasta temperature globalna ekonomija u 2050. dostići vrednost od 250.000 milijardi dolara, u odnosu na 258.000 milijadi koliko bi vredela kada ne bi bilo nepovoljnih klimatskih uticaja.\nBogatije zemlje su otpornije na uticaje klimatskih promjena, što znači da promene zaista prete rastu zemalja u razvoju koje pokušavaju da uhvate korak sa razvijenim zemljama, navode analitičari.\nMeđu zemljama obuhvaćenim istraživanjem najveći gubitak bi pretrpela Angola - čak 6,1 odsto bruto domaćeg proizvoda, zbog manjka kvalitetne infrastrukture, te geografske izloženosti jakoj suši, eroziji tla i rastu nivoa mora.


DONALD TRAMP: Svet je pre moje pobede bio sumorno mesto bez nade\n27.12.2016. 12:58h 14.05.2017. 17:04h\nNovoizabrani predsednik SAD je putem Tvitera izneo tvrdnju da su zbog njegove pobede u trci za Belu kuću potrošnja za božićne praznike bila više od biliona dolara.\n"Svet je bio sumorno mesto pre nego što sam ja pobedio - nije bilo nade. Sada je vrednost tržista porasla za skoro deset odsto i potrošnja za Božić je iznosila više od bilion (hiljadu milijardi) dolara!", naveo je Tramp u jučerašnjoj poruci.\nTrampovi kritičari tvrde da je nemoguće da on bude predsednik a da ne dođe u sukob interesa ukoliko se u potpunosti ne bude odvojio od svih svojih dobrotvornih aktivnosti i poslovnih interesa, navodi AFP."\nFondacija je učinila ogromna dobra dela tokom godina i dala doprinose u milionima dolara bezbrojnim grupama, uključujući veterane, pripadnike policije i decu", izjavio je Tramp.\ndonald tramppredsedni sadsvetbela kućanovogodišnji praznicifondacijabilion dolara


Primer solidarnosti u Zrenjaninu-poseta hora Doma za decu bez roditeljskog staranja\nMinulog vikenda u Zrenjaninu je gostovao hor ,,AprilZMAJun“, nastao 2013. godine u Domu za decu bez roditeljskog staranja ,,Jovan Jovanović Zmaj“ u Beogradu.\nDomaćini mališanima iz Beograda bili su učenici II-2 razreda Osnovne škole ,,Jovan Jovanović Zmaj“ u Zrenjaninu.\n– Suština ovog druženja bila je ne samo da se ,,ugosti i da nastupi“ hor koji je nastao u Domu za decu bez roditeljskog staranja, već da se učini korak više za integraciju ove dece u društvo, te da im se omogući da zajedno sa vršnjacima nešto poklone zajednici, kažu organizatori.\nOvaj događaj inicirali su Pokret ,,Novi optimizam“ i Pozorišni klub ,,Zeleno zvono“ iz Zrenjanina, Grupa 484 i Fondacija ,,Jelena Šantić“ iz Beograda, a podršku su dale i Muzička škola ,,Josif Marinković“, Narodno pozorište ,,Toša Jovanović“ i Narodni muzej u Zrenjaninu.\nDeca su najpre išla na lutkarsku predstavu ,,Tvrdoglavo jaje“, a zatim su kroz zajedničku radionicu učili pesme koje su kasnije i izveli u Pozorišnom klubu „Zelenog zvona“.\n– Pored nastupa, i jedni i drugi Zmajevci imali su priliku da pogledaju delove programa horske sekcije Muzičke škole ,,Josif Marinković“. Nakon toga, organizovan je obilazak Muzeja, kome se zahvaljujemo što je ostavimo svoja vrata otvorena prekovremeno specijalno za ovu priliku. Na kraju, hor je nastupio i u Gerontološkom centru Zrenjanina, gde su dočekani sa radošću, navode organizatori ovog nesvakidašnjeg susreta.\nPokret ,,Novi optimizam“ 10 godina nakon osnivanja za „novi početak“ predlaže Novu solidarnost, solidarnost koja je mnogo više od kratkoročne, iako dragocene pomoći, koja podrazumeva iskrenu brigu i saosećanje, otvorenost i pažljivo slušanje drugog, kao i jačanje veza među ljudima i organizacijama koje nastavljaju jače i solidarnije da se bore za ljubav, slobodu i za ljudska prava. Gostovanje horića ,,AprilZMAJun“ bio je vrlo važan korak za solidarnije društvo.\nNovi poraz Klečana, polovičan učinak devojaka\nMajstorović pozajmio Savezu 2.000.000, a naplatio 312 dinara


Od rešavanja krize u EU zavisi i Zapadni Balkan - CFP Beograd\nHome Vesti Od rešavanja krize u EU zavisi i Zapadni Balkan\nOd rešavanja krize u EU zavisi i Zapadni Balkan\nEU, zaokupljena svojom krizom, izgubila je uticaj koji je imala na Zapadnom Balkanu, ocenila direktorka Centra za spoljnu politiku Aleksandra Joksimović.\nOna je, otvarajući konferenciju „Evropa u više brzina – zapadni Balkan u rikvercu“, rekla da je neupitno da od rešavanja krize unutar EU zavisi i položaj Zapadnog Balkana, a danas je neizvesnost u pogledu budućnosti Unije mnogo manja.\n„Sada već možemo reći da je došlo do nove nade da je budućnost EU moguća na redefinisanim osnovama“, rekla je Aleksandra Joksimović.\nVažno je, primetila je, što je trend porasta populizma i antievropskih stranaka zaustavljen. Ona je istakla da Berlinski proces pokazuje da postoji želja da se Zapadni Balkan uključi u evropsku porodicu.\n„Balkan mora da radi svoj domaći zadatak i da spremno dočeka članstvo u EU. Neophodno je da se Unija konstantno bavi ovim regionom, jer svako ulaganje sada smanjuje ulaganje u budućnosti“, istakla je Joksimović.\nDirektorka Fridrih Ebert fondacije u Beogradu, Ursula Koć-Laugvic, smatra da postoji mnogo izazova, ali da EU neće propasti. „Predviđanja da će populisti ostvariti velike pobede su propala, ali je ostao veliki izazov migrantske krize. EU ima mnogo izazova, ali neće propasti“, rekla je Koć-Laugvic.\nOna je dodala da u raspravu koju EU vodi o tome kako će izgledati nakon Bregzita treba uključiti i zemlje zapadnog Balkana.\nPrevious articleOči Brisela uprte u Balkan\nNext articleVideo zapis konferencije „Evropa u više brzina – zapadni Balkan u rikvercu?“


POBUNA DOMAĆIH FIRMI Britancima produžena akreditacija za deminiranje u BiH - Srpskainfo\nKomisija za deminiranje BiH produžila je akreditaciju za bavljenje ovom djelatnošću britanskoj nevladinoj organizaciji "The Mines Advisory Group-MAG" iako predstavništva stranih NVO nemaju status pravnog lica i zbog toga uopšte ne mogu da se bave deminiranjem u BiH, piše Glas Srpske.\nDirektor Centra za uklanjanje mina (BHMAK) Saša Obradović potvrdio je da je Komisija na njegov prijedlog produžila akreditaciju britanskoj nevladinoj organizaciji jer, kako je istakao, ona ispunjava uslove za to.\nBanjalučki dnevnik podsjeća da domaći demineri mjesecima bezuspješno ukazuju na to da su strane nevladine organizacije u BiH povlašćene u odnosu na domaće firme i organizacije koje se bave deminiranjem.\nDelegat SNSD-a u Domu naroda parlamenta BiH i član Zajedničke komisije za odbranu i bezbjednosti Dušanka Majkić rekla je za “Glas” da već duže vrijeme nekome odgovara haotično stanje u oblasti deminiranja.\n– Oni kojima odgovara haos godinama sprečavaju da ta oblast bude zakonski uređena na pravi način – istakla je Majkićeva.\nDruštvo BiHdemineridomaće firmeVelika Britanija\nŠteta veća nego prošli put: Očekuje se dolazak deminera i helikoptera u čačansku "Slobodu"\nVreli talas u BiH: Danas žuti, sutra narandžasti meteoalarm zbog visokih temperatura\nGORI NARANDŽASTI METEOALARM Na snazi upozorenje zbog ekstremno visokih temperatura u BiH\nKošarac: Privrženost razvoju, kako Srpske, tako i cijele BiH\nPolicijska akcija u Britaniji: Zaplijenjene kriptovalute vrijedne 180 miliona funti\nNovitović poručio: Sistem zaštite i spasavanja BiH nije uređen i funkcionalan\nOd početka pandemije preminulo 9.665 pacijenata: U BiH virusom korona trenutno zaraženo 12.051 osoba\nDo sada preminulo 9.667 osoba: U BiH danas aktivno 11.717 slučajeva virusa korona\nZa 29 odsto više nego lani: BiH u prvih pet mjeseci ove godine posjetilo 240.433 turista


Dodik: Posebna sjednica NS RS između 8. i 10. decembra | Info | Politika\n6. December, 10:49\nDodik: Posebna sjednica NS RS između 8. i 10. decembra 0 Podijeli Podijeli na facebook Podijeli na twitter Podijeli na viber Pošalji na mail\n25.11.2021. / 17:26\nPosebna sjednica Narodne skupštine Republike Srpske na kojoj će se razmatrati predloženo povlačenje saglasnosti Republike na Oružane snage BiH mogla bi biti zakazana između 8. i 10. decembra\nSrpski član Predsjedništva BiH Milorad Dodik izjavio je danas da bi posebna sjednica Narodne skupštine Republike Srpske na kojoj će se razmatrati predloženo povlačenje saglasnosti Republike na Oružane snage BiH mogla biti zakazana između 8. i 10. decembra, i da će se u roku od šest mjeseci pokušati naći neki prihvatljiv, novi model na nivou BiH - demilitarizacija ili donošenje odluke o vojsci Srpske.\n"Tu nikakvih promjena nema i nisam spreman da govorim u ime Šmita i tako ne očekujem da on govori u moje ime", rekao je Dodik novinarima, kometarišući navode da ga je neko od lidera uspio odgovoriti od priče o povlačenju saglasnosti na Oružane snage BiH.\n"Tu takođe u roku nekoliko mjeseci moramo vidjeti kako donijeti novu regulativu", naglasio je Dodik.\n"Činjenica je da je sve što je ustavno pripalo Srpskoj - ugroženo i zato je ovakav naš odgovor", istakao je Dodik.\nSa Varheljijem razgovarano o načinu rješavanja pitanja u vezi sa Inckovim zakonom\nSrpski član Predsjedništva BiH Milorad Dodik izjavio je da se na sastanku sa evropskim komesarom za proširenje Oliverom Varheljijem razgovaralo o modalitetima rješavanja pitanja u vezi sa nametnutom odlukom bivšeg visokog predstavnika Valentina Incka. Dodik je rekao da Varhelji smatra da je potrebno riješiti pitanja vezano za Inckovu odluku.\n"Ono što sam rekao jeste – povucite tu odluku i sješćemo i razgovaraćemo. Dok se ta odluka ne povuče mislim da nisu stvoreni uslovi da se razgovara. Vezano za imovinu, isto tako smo dali prijedlog, ali Ustavni sud mora da bude riješen, moraju da odu stranci iz njega, vlasništvo nad Ustavnim sudom mora da pripadne narodima u BiH, a ne strancima", rekao je Dodik, naglasivši da su to sve pitanja o kojima se sinoć razgovaralo na sastanku u Sarajevu.\nDodik je rekao da Varhelji ima dosta informacija o stanju u BiH i da je dosta posvećen da se to riješi.\n"Kod stranaca postoji uvjerenje da je BiH u najvećoj krizi do sada, što nije tačno. BiH je u permanentnoj krizi. Bilo je daleko ozbiljnijih i većih kriza. Zanemaruje se osnovna stvar da BiH ne može da nađe modus i model svog funkcionisanja na način da to ne bude periodično ili permanentno u stalnom zastoju", rekao je Dodik novinarima.\nPrema njegovim riječima, neki misle da se ovo može lako riješiti, ali postoje problemi kada je u pitanju rad visokog predstavnika i rad Ustavnog suda BiH, a u oba slučaja su ozbiljni problemi, prvi nametnuti zakoni visokog predstavnika koji su promijenili politički sistem u BiH i učinili taj sistem antiustavnim, a drugo je Inckova odluka kojom je nametnuo određeni zakon.\nPodsjetio je na odluke Ustavnog suda BiH koji tvrdi da o imovini, koja je neprikosnoveno dodijeljena entitetima nakon Dejtonskog sporazuma i Ustava, treba da se odlučuje na nivou BiH tako dajući do znanja da je to imovina koja pripada BiH, što nije tačno.\nDodik je istakao da ovu situaciju može da deblokira to da se riješe ta dva pitanja. "Mi smo predložili da oni koji su nametnuli to i povuku i da nakon toga možemo da razgovaramo u parlamentu BiH o eventualno nekim novim zakonskim rješenjima", rekao je Dodik.\nIstakao je da su neki ljudi u Haškom sudu individualno presuđeni za zločin koji su oni okarakterisali kao zločin genocida, ali da nema univerzalne odluke o tome da je to krivica ili da bi moglo da bude korišteno u bilo kojim svrhama da se kolektivno osudi bilo ko, ocijenivši da je to delikatna stvar koja tako mora biti riješena.\nPitanje imovine, ponovio je, ne može da stoji na stolu, nego je urgentno i, ukoliko se ne riješi, BiH će ostati u zastoju, napomenuvši da je to pitanje već riješeno, ali da su izmislili nakon ugovora i sporazuma o sukcesiji bivše Jugoslavije.\nDodik smatra nemogućim da regionalni ugovor o sukcesiji može da se nametne Dejtonskom sporazumu, pogotovu Ustavu zemlje, te navodi da je jedino trebalo učiniti da se imovina, koja je dodijeljena BiH kroz proces sukcesije, podijeli tako kako je Ustav rekao, a to je da pripada entitetima na čijoj teritoriji se nalazi.\nOn je podsjetio da je prijedlog vlasti Republike Srpske bio da dva entiteta i Brčko distrikt sačine poseban ugovor o tome i priznaju vlasništvo nad imovinom, koja se nalazi na njihovim teritorijama i da se taj ugovor potvrdi u Parlamentarnoj skupštini.\n"Međutim, vidjeli smo da Bakir Izetbegović ima neke ideje, koje su vanvremenske i nisu sprovodive. Koliko sam ga sinoć razumio, smatra da bi čak i škole, bolnice, domovi zdravlja i sve što ima javni državni karakter trebalo da se rješava na nivou BiH, po sistemu da su oni darodavci koji nam daju imovinu", rekao je Dodik.\nOn je napomenuo da je Varhelji rekao da bi BiH mogla da ostane bez investicione podrške EU ako je političari u BiH ne učine funkcionalnom.\nDodik je rekao da to jeste mogućnost i da Republika Srpska u tom pogledu ima tri projekta, te ponovio da su u pitanju podrška izgradnji auto-puta od Doboja do Modriče, Vukosavlja, željeznička pruga od Šamca do Doboja i treći je projekat Foča-Šćepan polje.\n"Mi smo najzainteresovaniji za auto-put od Doboja do Vukosavlja ali nismo bez alternative. U svakom slučaju, ukoliko ne uspijemo da angažujemo ta sredstva imamo već alternativne mogućnosti za tako nešto i mi ćemo održati investicionu aktivnost i na tom planu", istakao je Dodik.\nOn smatra da bi bilo dobro da se ta sredstva povuku od EU, ali da to može biti problem ukoliko su ona politički motivisana.\n"EU i jeste djelovala na taj način da je svaki plasman ovdje, pa i najmanji, vezivala za neke političke procese i promjene, kako oni to zovu – reforme. Nije to sve Verhelji rekao na tako direktan način, ali ja sam veoma dobro razumio šta to znači", rekao je Dodik novinarima.\nOn je napomenuo da Republika Srpska i dalje može da živi bez puta Foča-Šćepan polje, ali da bi bilo dobro da ga izgradi, te dodao da to dio evropskih koridora i povezivanja između glavnih gradova.\n"Ako su oni zainteresovani, mi stojimo na raspolaganju. Malo mi je čudno da mi treba da izgradimo taj dio puta i da se zadužimo kod evropskih bankarskih institucija, stavlja nas u poziciju da razmišljamo šta su nam prioriteti, a nama su prioriteti izgradnja auto-puteva", pojasnio je Dodik.\nU Sarajevu je sinoć održan sastanak Varheljija i šefa Delegacije EU u BiH Johana Satlera sa liderima SNSD-a Miloradom Dodikom, HDZ-a BiH Draganom Čovićem i SDA Bakirom Izetbegovićem.


Srbija suočena s novim evropskim izazovima | MIŠLJENJA | Al Jazeera\nSrbija suočena s novim evropskim izazovima\nKandidatura dala dugoočekivani podstrek i jasnu poruku Brisela da ne odustaje od ovog regiona (Tanjug)\nSrbija je konačno dobila dugoočekivani status kandidata za članstvo u Evropskoj uniji. Prostora za slavlje, međutim, nema mnogo, jer oštra, višečasovna debata koja se vodila u utorak o kandidaturi u Savetu ministara EU svedoči da će Srbija u narednom periodu morati da se suoči sa još većim izazovima da bi mogla da računa na ulazak u novu fazu procesa evropske integracije – otvaranje predpristupnih pregovora.\nKandidatura sama po sebi neće drastično promeniti ni život građana, niti će dati vetar u leđa proevropski orjentisanim političkim partijama na predstojećim parlamentarnim i lokalnim izborima, koji se održavaju u proleće. Ekonomska kriza je odnela gotovo 400.000 radnih mesta u Srbiji i oterala iz zemlje najvećeg investitora i izvoznika, američkog čeličnog giganta U.S. Steel. Domaća valuta je dostigla istorijski minimum, životne namirnice poskupljuju iz dana u dan, pa je Evropa danas gotovo poslednja stvar na umu građana. Da bi pridobile birače, političke partije u Srbiji, za razliku od prethodnih izbora, ovaj put neće moći da računaju samo na kartu Evrope.\nEkonomska kriza je odnijela gotovo 400.000 radnih mjesta u Srbiji, otjerala iz zemlje najvećeg investitora i izvoznika, američkog čeličnog giganta U.S. Steel, domaća valuta je dostigla historijski minimum, životne namirnice poskupljuju iz dana u dan, pa je Evropa danas gotovo posljednja stvar na umu građana.\nO tome da je kriza potpuno potisla evropsku agendu svedoči i poslednje istraživanje Kancelarije za evropske integracije Vlade Srbije, predstavljeno u januaru, prema kojem polovina stanovništva podržava članstvo Srbije u EU, dok je proteklih godina broj evroentuzijastičnih bio daleko veći. Prema januarskom istraživanju, na referendumu o pristupanju EU bi 51 odsto građana glasao za, dok je, na primer, priključivanje evropskoj porodici u decembru 2003. godine podržavalo 72 odsto građana, a godinu dana kasnije 71 odsto.\nNa pad evroentuzijazma nije uticala samo kriza, već i usporavanje procesa integracije, koji je, s druge strane, bio posledica nemogućnosti da Beograd blagovremeno odgovori na sve zahteve Brisela. Pošto EU nije dozvoljavala Srbiji da ide napred dok ne reši probleme, pre svega one koji se odnose na Kosovo, u građanima je tinjao bes, jer se stvarao utisak da evropske zemlje namerno potkopavaju Srbiju u njenim naporima da se priključi Uniji.\nProblem je, naime, što se, prema opštoj percepciji, ništa tako konrektno i značajno nije desilo u odnosima Beograda i Brisela više od tri godine, kada su građanima Srbije ukinute vize za putovanje u zemlje članice EU potpisnice Šengenskog sporazuma. U tom smislu kandidatura jeste važna, jer je donela taj dugoočekivani podstrek i jasnu poruku Brisela da ne odustaje od ovog regiona, da ne postoji nikakav “plan B” za zemlje Zapadnog Balkana i da su Srbiji otvorena vrata za priključivanje EU.\nSrbija će nastaviti evropski put, što znači da će, pod budnim okom Evropske komisije, nastaviti s procesom harmonizacije domaćeg zakonodavstva s evropskim i implementacijom propisa koji se usvajaju u Briselu.\nSticanjem statusa kandidata šalje se ujedno poruka investitorima da “nema nazad”, odnosno da Srbija grabi ka EU, što znači da će njihove investicije u ovoj zemlji biti sigurne. Drugo, investitori žele da vide da se standardi na koje su naviknuti u evropskim zemljama primenjuju i u Srbiji. To će se i desiti, jer Srbija će nastaviti evropski put, što znači da će, pod budnim okom Evropske komisije, nastaviti sa procesom harmonizacije domaćeg zakonodavstva sa evropskim i implementacijom propisa koji se usvajaju u Briselu.\nTri ključna dobitka\nKandidatura otvara i tri nove komponente Instrumenta za predpristupnu pomoć, uz postojeće dve koje su joj na raspolaganju kao potencijalnom kandidatu za članstvo. Ruku na srce, to ne znači još novca iz briselske kase, već preraspoređivanje bespovratnih sredstava na druge oblasti. U tom smislu, tri nove oblasti, odnosno komponente IPA koje će biti na raspolaganju Srbiji su: regionalni razvoj, ruralni razvoj (poljoprivreda) i ljudski resursi.\nJasan signal da Srbija bespovratno ide ka EU, da će sredstva iz evropskih fondova biti otvorena za tri nove oblasti i da će potencijalnim investitorima biti upućena poruka da je Srbija bezbedna zemlja za ulaganje, koja uvodi evropska pravila igre, jesu tri ključne dobre strane kandidature.\nRuku na srce, to ne znači još novca iz briselske kase, već preraspoređivanje bespovratnih sredstava na druge oblasti.\nMeđutim, na ovome ne sme da se stane. Sama kandidatura neće previše značiti ako Srbija ne dobije od Brisela datum za početak pregovora o članstvu u EU. Makedonija je, na primer, još 2005. godine stekla status kandidata, ali pošto nije rešila spor sa Grčkom oko upotrebe naziva Makedonija za bivšu jugoslovensku republiku, pregovori o članstvu u EU nisu startovali.\nUkopani u mjestu\nSudeći po tome kako je Srbija dobila kandidaturu, očigledno je da će se velika bitka voditi za otvaranje predpristupnih pregovora. Na sastanku Evropskog saveta u decembru, kada se očekivalo da kandidatura bude odobrena, na insitiranje Nemačke, odluka je pomerena za sastanak u martu. Nemačka je tražila da se uklone barikade koje su Srbi postavili na Kosovu, da počnu da se primenjuju do sada postignuti dogovori u dijalogu Beograda i Prištine, kao i da se postigne dogovor o regionalnom predstavljanju Kosova. Uslovi su bili jasni i od Beograda se očekivalo da ih ispuni do narednog sastanka Saveta ministara EU.\nPošto je prošle sedmice postignut dogovor o regionalnom predstavljanju, Nemačka je odlučila da olabavi stav i da Srbiji zeleno svetlo. Problem je, međutim, nastao kada su hladni tuševi počeli da dolaze iz drugih zemalja EU – Litvanije, Poljske i Rumunije. Poljskoj smetaju previše bliski odnosi Srbije i Rusije, Litvanija se naljutila jer je Beograd rešio da kandiduje Vuka Jeremića za predsedavajućeg Generalne skupštine Ujedinjenih nacija, iako su Litvanci pikirali to mesto još 2004. godine, dok je Rumunija rešila da se baš sada baci na rešavanje pitanja svoje manjine u Srbiji.\nAko su države koje su imale ozbiljne primjedbe na dodeljivanje statusa kandidata Srbiji riješile da ovaj put progledaju kroz prste Beogradu, ne znači da će tako ‘blagonaklone’ biti i naredni put, kada se bude donosila odluka o otvaranju pregovora o članstvu.\nPrelaženje preko tih problema da bi se izašlo u susret Beogradu i jačim članicama EU je samo privremeno. Ako su države koje su imale ozbiljne primedbe na dodeljivanje statusa kandidata Srbiji rešile da ovaj put progledaju kroz prste Beogradu, ne znači da će tako “blagonaklone” biti i naredni put, kada se bude donosila odluka o otvaranju pregovora o članstvu. Iz iskustva Srbije sa Holandijom, koja je u više navrata stopirala evropski put Srbije, nezadovoljna što haški optuženici nisu tamo gde im je mesto, već na slobodi, naučili smo da je dovoljno da jedna zemlja bude tvrda u svojim stavovima i da mi stojimo ukopani u mestu. Koliko ćemo tek dugo ukopani stajati ako nam, umesto jedne, za vratom diše tri ili pet zemalja članica?


Gde misteriozno nestaju hiljade litara vode u centru Čačka!? – Špijunka\nPosted by: redakcija | Posted on: April 22, 2021\nČAČAK – Stanari zgrade u Nemanjinoj ulici od broja 62 do 76 u centru Čačka imaju nesvakidašnji problem. Naime oni od početka grejne sezone na poslednja dva sprata nemaju grejanje, jer voda iz sistema bukvalno svaki dan misteriozno nestaje. Zaposleni iz JKP “Grejanje” često dolaze i po tri puta dveno i dopunjavaju sistem, ali čim oni odu voda se opet izgubi i radijatori ostanu hladni. Otkada postoji preduzeće ovakav slučaj nisu imali i za sada nemaju ideju kako da problem reše.Gde u petospratnici nestaje i do 1.500 litara vode, koliko dopune tokom jedne intervencije, za JKP je još uvek nepoznanica. Stanari poslednjih spratova zgrade koja ima osam ulaza, sa ukupno oko 400 stanova uredno dobijaju račune, pa i vlasnici oko 160 stanova i ako grejanje tokom čitave grejne sezone skoro i da nisu imali.”\nNa početku sezome mislili smo da su nam radijatori hladni jer se zgrada u blizini povezivala na sistem grejanja, pa smo smatrali da će se situacija normalizovati kad “Grejanje” završi taj posao. Međutim nedelje su prolazile, a naši radijatori su tokom dana najčešće bili hladni. Dok jednog dana na ulazu zgrade nije osvanulo obaveštenje kojim nas JKP obaveštava da iz sistema grejanja nestaje voda i da oni ne mogu da utvrde razlog. Pritom voda koju svakodnevno pune ide na račun svih stanara, kao i računi u punom iznosu”, kažu ogorčeni stanari. “Naše ekipe bukvalno su svakodnevno obilazile zgradu u Nemanjinoj, popularno nazvane “Fontana”. Tehnička služba je utvrdila da do podstanice na koju je “prikačena” zgrada nema gubitaka toplotne energije, dakle odbacijemo sumnje da je kvar na dolaznim instalacijama”, rekao je novinarima Danko Ćalović, direktor JKP “Grejanje Čačak”, “To znači da voda iz sistema nestaje u samoj zgradi, tačnije u stanovima korisnika, jer na cevima do stambenih jedinica nismo primetili curenje. Sumnjamo da je neko od stanara demontirao sistem i da toplu vodu, kao tehničku, koristi u stanu, što je pre svega kažnjivo, a potom i opasno, jer se u sistem dodaju razne hemikalije”, kaže Ćalović ističući da je reč o enormno velikim količinama vode koja se istoči iz sistema. On kaže da je jedino rešenje da njihove ekipe uđu u svaki stan i izvrše proveru instalacija, ali da je to izvodljivo isključivo uz pristanak svih vlasnika stanova.\nĆalović kaže da su o problemu nestanka vode iz sistema obavestili sve upravnike zgrada u Nemanjinoj ulici, ali da oni nisu bili previše zainteresovani za problem stanara u Nemanjinoj. “Mi smo ovaj problem ozbiljno sagledali i svesni smo da bez pomoći stanara misteriozni nestanak ogromne količine vode nećemo moći da rešimo sami. Zato smo pozvali sve upravnike zgrada da nam u ime stanara pomognu. Nažalost našem pozivu se odazvao samo jedan upravnik zgrade. Ako odmah ne počnemo da rešavamo ovu situaciju, bojim se da ćemo i iduću grejnu sezonu dočekati sa istim problemom” zaključuje Ćalović, dodajući da će svim stanarima koji podnesu zahtev račun za grejanje biti umanjen.\n« Crveni krst sutra bira novo rukovodstvo\nSlede sankcije i kadrovske promene u CK Čačak »


RTS :: Brnabić: Gradeći auto-puteve gradimo jaču Srbiju\nDruštvo Brnabić: Gradeći auto-puteve gradimo jaču Srbiju\nsubota, 28. nov 2020, 11:45 -> 14:31\nPremijerka Ana Brnabić koja je obišla sa ministrom građevinarstva Tomislavom Momirovićem radove na deonici Kuzmin-Sremska Rača, u okviru zgradnje auto-puta Beograd-Sarajevoda gradeći auto-puteve, gradimo jaču Srbiju.\nAna Brnabić je kazala da je izvođač, turska firma "Tašjapi", obećala da će radovi na autoputu Kuzmin - Sremska Rača biti završeni do kraja 2022. godine.\nKaže da će novi most na Savi u okviru tog auto-puta biti gotov do oktobra 2022.\n"Gradnja autoputa Kuzmin-Sremska Rača je jedan od važnijih projekata u okviru programa Srbija 2025", navela je premijerka i dodala da je taj projekat vredan ukupno 250 miliona evra, zajedno s projektovanjem, dok je samo izvođenje radova 220 miliona evra.\n"Gradimo jaču Srbiju"\nBrnabićeva i Momirović su prvo posetili gradilišni kamp turskog izvođača "Tašjapi" kod Kuzmina, a potom su obišli radove na izgradnji novog mosta na Savi u Sremskoj Rači.\nAuto-put Beograd-Sarajevo jedan od najvećih projekata u regionu\nIzgradnja auto-puta Beograd-Sarajevo je jedan od najvećih infrastrukturnih projekata u celom regionu, a ukupna procenjena vrednost te investicije je oko dve milijarde evra.\nTakođe, Srbija će učestvovati i u izgradnji deonice Rača-Bijeljina na teritoriji Republike Srpske, u dužini od 17 kilometara, a procenjena vrednost radova je oko 136 miliona evra, ne računajući eksproprijaciju i druge troškove.\nAuto-put Beograd-Sarajevo će biti prvi auto-put između Srbije i neke od zemalja u regionu gde ćemo imati zajedničke granicne prelaze: u Sremskoj Rači na teritoriji Srbije, a u Kotromanu na teritoriji BiH.\nSrbija posvećena regionalnom povezivanju\nPremijerka Ana Brnbić izjavila je da je Srbija posvećena regionalnom i infrastrukturnom povezivanju jer samo jak, stabilan, dobro povezan region znači bolji kvalitet života za sve građane regiona a samim tim i jaču i stabilniju Srbiju.\n"Nemamo dileme u vezi sa regionalnim infrastrukturnim povezivanjem, što je deo Berlinskog procesa. Mi smo tome posvećeni", rekla je Brnabićeva posle obilaska radova na deonici autoputa Kuzmin - Sremska Rača.\nDodala je da će biti uložena dodatna sredstva u infrastrukturno povezivanje regiona, ali i infrastrukturno povezivanje Srbije.\nUkupna vrednost ove deonice sa mostom preko Save je 250 miliona evra, a za drugu deonicu autoputa Beograd - Sarajevo trenutno se radi projektno-tehnička dokumentacija.\n"Kada bude zavšena, znaćemo tačnu cenu. Procenjujemo da može da bude čak i 800 milona evra. Izuzetno je skupa jer je i dosta duža, ali je važna za republiku Srbiju, zapadnu Srbiju i regionalno povezivanje", rekla je premijerka.\nU ovom trenutku radovi na prvoj deonici autoputa finansiraju turske finansijske institucije i budžet Srbije, a Brnabićeva je istakla veliki značaj partnerstva s Turskom i najavila nastavak partnerstva i na deonici Požega - Kotroman.\nInvestiranje u infrastrukturu podizanje cele ekonomije\nSvi smo svesni koliko investiranje u putnu privredu znači ne samo za saobraćaj nego i za podizanje cele ekonomije, izjavio je ministar građevinarstva, saobraćaja i infrastrukture Tomislav Momirović, pošto je s premijerkom obišao radove na deonici autoputa Kuzmin-Sremska Rača.\nOcenio je da auto-put Beograd-Sarajevo ne spaja samo dve države nego i naše narode. "Politika naše zemlje i predsednika Vučića da u budućnosti podignemo ekonomiju kako naše zemlje tako i celog regiona. Naša je politika jedinstva i zajedničkog napretka", rekao je ministar.\n"To je hrabro obećanje koje podiže naša očekivanja u svakom pogledu i uveren sam da ćemo u budućnosti u svakom pogledu još bolje sarađivati", rekao je ministar Momirović. Naveo je da će budući koridor spojiti Beograd i Sarajevo, ali i omogućiti povezivanje na međunarodne linije, kao i da gradovi kao što su Tuzla, Banjaluka i Bijeljina budu nikad bliže.\nIstakao je da su se kod ovog posla vlasti Srbije koncentrisale na rokove i dodao da se gotovo svi resursi neophodni za izvođenje radova koriste iz Srbije i da se uvozi samo ono što ne proizvodimo.\n"Očekujemo da će u budućnosti mnogo više naših firmi ii inženjera biti angažovano i na ovom projektu kada se radovi na samoj trasi razbuktaju", rekao je Momirović. Ocenio je da nivo investicija koji je sada u Srbiji, naša zemlja nije videla decenijama.


By Newsroom / Објављено на: January 4, 2021\nPrema ublaženim merama protiv koronavirusa u Sloveniji, teretane i bazeni danas će ponovo biti otvoreni.\nOtvaranje će biti dozvoljeno pod strogim uslovima, prema novoj vladinoj uredbi, koja takođe omogućava mlađim registrovanim sportistima koji su članovi nacionalnih timova da treniraju. Od 1. januara skijanje je dozvoljeno licima koja podnesu negativan test za COVID-19, izveden u Sloveniji i ne stariji od 24 sata, i deci do 12 godina, uključujući roditelje.\nPravila, usvojena 31. decembra, određuju da jedna osoba na 50 m2 može trenirati u teretanama i bazenima u pratnji trenera, a mora se poštovati bezbedna udaljenost od pet metara između pojedinaca.\nU bazenima se može zauzeti samo svaka druga traka i primenjuje se pravilo od 50 kvadratnih metara, rekla je za STA Mojca Dupona, šef sportskog odelenja Ministarstva obrazovanja.\nU zatvorenim objektima manjim od 50 kvadratnih metara dozvoljen je trening jednoj osobi ili domaćinstvu.\nZa razliku od skijanja, negativni test na koronavirus nije potreban za teretane i bazene. Profesionalni sportisti već neko vreme mogu da treniraju i takmiče se u događajima najvišeg nivoa, uprkos ograničenjima vezanim za koronavirus.\nNova uredba proširuje mogućnost treninga na otprilike 1.000 registrovanih sportista u starosnim kategorijama, što u zavisnosti od sporta znači mlađe od 18 ili 19 godina i one mlađe od 16 ili 15 godina.\nSportistima koji se takmiče na olimpijskim i svetskim takmičenjima, svim profesionalnim sportistima starijim od 15 godina, i sportistima koji su postigli vrhunske rezultate dozvoljeno je da se takmiče već nekoliko meseci.\nNova uredba usledila je nakon višednevnih apela različitih udruženja da se mladim sportistima dozvoli da treniraju i idu na takmičenja, a stručnjaci upozoravaju da su buduća sportska dostignuća ugrožena zbog duge pauze u treningu.\nProfesionalni i rekreativni sport i dalje su ozbiljno ograničeni, ali postoje mnogi izuzeci koji omogućavaju trening.\nU kolektivnim sportovima kao što su hokej na ledu, košarka, fudbal i rukomet dozvoljena su nacionalna, regionalna i međunarodna takmičenja najvišeg nivoa i mogu se održavati velika takmičenja, mada bez gledalaca.\nU pojedinačnim sportskim nacionalnim takmičenjima mogu se održavati evropski kupovi i velika međunarodna takmičenja.


Savremene rudarske tehnologije cuvaju okolinu i stede energi – Krstarica\nSavremene rudarske tehnologije cuvaju okolinu i stede energi\nTanjug 16. novembra 2021. 16:02\nBEOGRAD – Na panelu o inovativnim tehnologijama i savremenoj opremi u rudarstvu koji se održava na Međunarodnoj konferenciji o mineralnim resursima Srbije, predstavnici kompanija Hauden, Šahtbau Nordhausen i Bort Longir prezentovali su rešenja koja štede novac i vreme, štite živornu okolinu i povećavaju produktivnost tokom eskploatacije mineralnih sirovina.\nRadi se o inovativnoj opremi za površinsko i podzemno bušenje i rešenjima u izradi bezbednosne potpore u rudarskim oknima.\nPredstavnik Haudena, Johan Kempe, je predstavljajući savremenu opremu za ventilaciju rekao da se u jednom velikom kanadskom rudniku, zahvaljujući njihovoj opremi godišnje štedi između pet i šest miliona dolara.\nRadi se o opremi koja omogućava racionalnu upotrebu i smanjuje utrošak energije, a time i emisiju štetnih gasova sa efektom staklene bašte.\nKempe je naglasio da je to naročito važno zbog toga što će u EU od 2023. godine važiti znatno strožiji propisi o emisiji ugljendioksida i drugih zagađujućih materija.\nJedanaesta međunarodna konferencija o mineralnim potenncijalima Srbije “Održivi rast kroz odgovorno rudarstvo” održava se u beogradskom hotelu Metropol danas i sutra.\nUčestvuje veliku broj kompanija, stručnjaka za rudarstvo, finansije i predstavnika Vlade Srbije i ambasada Kanade, Australije, Finske i Švedske.


RTCG - Radio Televizija Crne Gore - Nacionalni javni servis :: Društvo :: Sindikati ne isključuju štrajk i proteste / print=true\nZAKON O PIO 12. 09. 2018. 19:33 >> 22:19 1\nIako u Ministarstvu rada i socijalnog staranja tvrde da bi predložene izmjene Zakona o penzijskom i invalidskom osiguranju trebalo da obezbijede stabilnost i održivost penzionog sistema, ali i da spriječe rani odlazak sa tržišta rada, iz obje sindikalne organizacije tvrde drugačije. Uradiće sve, kažu, da ministarstvo u konačan tekst uvrsti njihove prijedloge, a ukoliko ne dođu do kompromisa najavljuju organizovanje referenduma, ali ne isključuju ni štrajk, ni proteste.\nPredloženim Nacrtom izmjena i dopuna Zakona o penzijskom i invalidskom osiguranju još se pooštravaju uslovi za sticanje prava na penziju, smatraju u Uniji slobodnih sindikata i Savezu sindikata. Ponavljaju da predložene mjere za njih nijesu prihvatljive.\n"Sada imamo rješenje da jedini uslov sticanja prava na penziju čini 40 godina penzijskog staža, predlaže se da uz taj uslov bude dodatni 65 godina života što je za sindikate neprihatljivo. Takvo rješenje po nama obesmišljava i benificirani radni staž. Takođe za nas je neprihvatljivo da se penzijski staž zamijeni stažom osiguranja", kaže Aleksa Marojevići iz Unije slobodnih sindikata Crne Gore.\nMinistarstvo rada i socijalnog staranja predlaže i drugačiji obračun penzija. Iz nacionalnih sindikalnih centarala ipak traže da se u konačan tekst zakona uvrste njihove sugestije.\n"Da se obračun penzija vrši na osnovu 20 najpovoljnijih godina, zatim da se povećava minimalna penzija kao i minimalna penzija za puni radni staž, tj 40 godina. Zatim, tu je zahtjev da se za zaposlene, koji imaju beneficirani radni staž omogući penzionisanje pod povoljnijim uslovima", kaže Duško Zarubica iz Saveza sindikata Crne Gore.\n"Takođe tražimo da se utvrdne iznosi penzija, tako da najniža penzija ne bi mogla biti manja od 80 odsto najmanje zarade, a najniža zarada za 40 godina penzijskog staža ne bi mogla biti manja od 55 odsto prosječne zarade", kaže Marojević.\nUkoliko, u USSCG i SSCG, ne naiđu na razumijevanje nadležnih, otići će korak dalje.\n"Najavili smo da ćemo krenuti u prikupljanje potpisa za organizovanje državnog referenduma po ovom pitanju, što će biti svakako prvi u Crnoj Gori", kaže Duško Zarubica.\nIz Unije, i iz Saveza sindikata prednost, kažu, ipak daju socijalnom dijalogu. Ukoliko ne nađu zajednično rješenje ne isključuju ni generalni štrajk, ali ni organizovanje protesta.


Izveštaj i preporuke sa šeste sednice Radne grupe za poglavlja 11, 12 i 13 - EU Konvent\nHome Uncategorized Izveštaj i preporuke sa šeste sednice Radne grupe za poglavlja 11, 12 i 13\nUvodno izlaganje dao je Danilo Golubović, državni sekretar u Ministarstvu poljoprivrede i zaštite životne sredine.On je naglasio da od ukupnog obima pravnih tekovina EU koje se moraju preneti u domaće zakonodavstvo ukupno 75% odnosi se na ukupan obim pravnih tekovina EU koje su trenutno u nadležnosti Ministarstva poljoprivrede i zaštite životne sredine ( reč je o poglavljima 11, 12, 13 i 27). S tim u vezi nedostaju značajni ljudski resursi u Ministarstvu poljoprivrede i zaštite životne sredine koji bi omogućili da ovo usklađivanje protekne što efikasnije. Iako je odobreno proširenje tima ljudi koji će se baviti IPARD-om, potrebno je još dosta vremena da se odaberu kandidati da tim postane operativan. U kontekstu pregovora u poglavlju 11 naglasio je da ovo poglavlje ima 2 merila za otvaranje: izrada Akcionog plana i podnošenje zahteva Evropskoj komisiji za poveravanje budžeta za IPARD II. Akcioni plan obezbeđuje transparentnost zakona i stvaranje uslova za primenu u praksi. Primenom Akcionog plana u rezultatu treba da se dođe i do razvoja integrisanog sistema upravljanja i kontrole plaćanja u poljoprivredi.


Sajam privrede Brod 2017\nU petak 15. 9. 2017. godine u 11.30 otvara se peti po redu Sajam privrede, poljoprivrede i turizma u Brodu. Posjetioci imaju priliku da 15. i 16. 9. U velikoj dvorani Sportsko kulturnog centra vide izuzetno bogatu ponudu roba i usluga lokalnih i regionalnih privrednika.\nTakođe, još traju prijave za drugi dan Sajma kada se održavaju Gastro susreti. Manifestacija počinje od 13 časova u parku pored Sportsko kulturnog centra. Uz izlaganje i izbor najuređenijeg štanda sa tradicionalnim jelima biće organizovano i takmičenje u pravljenju čobanca.\nProšlogodišnji „Sajam privrede, poljoprivrede i turizma Brod 2016“ otvorila je predsjednica Vlade Republike Srpske Željka Cvijanović, a prisutni su bili i potpredsjednik Republike Srpske Josip Jerković, ministar nauke i tehnologije Jasmin Komić, direktor Rafinerije nafte, drugi zvaničnici i privrednici. Manifestaciju su pratili regionalni i lokalni mediji. Na 60 štandova, predstavilo se preko 130 izlagača, dok je više od 3000 ljudi posjetilo ovu manifestaciju.


МОБИЛИЗАЦИЈА У АМЕРИЦИ: Русија формира блок за одбрану Венецуеле\nMOBILIZACIJA U AMERICI: Rusija formira blok za odbranu Venecuele\nŠef ruske diplomatije objavio je da će Moskva, radi suprotstavljanja planovima koje Amerika ima prema Venecueli, mobilisati sve zemlje u Ujedinjenim nacijama koje poštuju njenu Povelju. Lavrov je otkrio da je formiranje te grupe zemalja već počelo i izrazio očekivanje da će na Ist riveru „imati ozbiljnu podršku“.\nKomentarišući ovaj potez Rusije nekadašnji diplomata Zoran Milivojević za Sputnjik kaže da on leži u suštini ruske pozicije kada je u pitanju situacija u Venecueli. Posle pokušaja Amerike da smeni aktuelnog predsednika i uspostavi režim koji će joj odgovarati, očekivano je da Rusija pozove na poštovanje povelja Ujedinjenih nacija i međunarodnog prava.\n„Sada kada su se odnosi na globalnom nivou promenili, kada imamo multipolarni svet, kada pored SAD imamo i druge velike sile od kojih zavise tempo i sadržaj međunarodnih odnosa, mislim na Kinu i Rusiju kao stalne članice Saveta bezbednosti, upravo te dve velike sile se zalažu za ponovno vraćanje međunarodnog poretka u kome će važiti norme i standardi uspostavljeni Poveljom UN posle Drugog svetskog rata“, kaže Milivojević.\nOn dodaje da će Rusija i grupa zemalja koju će formirati u klupama na Ist riveru tražiti da se poštuje legalan i legitiman režim i volja naroda koja je izražena na izborima, ali i da se predupredi ponašanje suprotno međunarodnom pravu i Povelji UN, a to je da se vojnom intervencijom ili na neki drugi način u Venecueli uspostavi režim koji odgovara velikoj sili, u ovom slučaju SAD.\n„Treba podsetiti da je princip međunarodnog prava jedan od deset principa međunarodnog poretka, to isto važi i za poštovanje suvereniteta i teritorijalnog integriteta suverenih država i nemešanje u njihove unutrašnje stvari, kao i za mirno rešavanje sporova. Svi ti principi treba ponovo da dobiju svoje mesto kako bi se međunarodni poredak sačuvao i kako bi globalni odnosi ipak bili na neki način usmereni ka principima koji bi važili za sve“, podvlači Milivojević.\nNa pitanje Sputnjika na koje države Rusija može da računa u ovoj „grupi za spas Venecuele“, on odgovara da će u nju verovatno ući sve suverene države koje isto misle. On podseća da je poziv Vašingtona da se Gvaido prizna kao predsednik sledilo tek 50 država, što je četvrtina država stalnih članica Ujedinjenih nacija.\n„Tu se sigurno, kada je reč o stalnim članicama Saveta bezbednosti, može računati na Kinu, ali i na veliki deo država Latinske Amerike, Afrike, Azije, na sve one države koje nisu priznale Gvaida koga je Amerika nametnula kao nekakvog predsednika i koje i dalje smatraju da je u Venecueli važeći režim legalno izabranog predsednika Madura i da je osnov pristupa Venecueli upravo to, legalitet i legitimitet režima. Drugo je pitanje da li je vlast u redu, da li treba da se menja, a to zavisi od volje naroda u Venecueli i treba da se rešava izborima“, ističe naš sagovornik.\n„Srbija od toga sasvim sigurno neće odustati, bez obzira na pritiske. Pazite, ako jedna Turska može da zauzme takav stav, nju posebno navodim, zato što je članica NATO-a, a i sama je bila žrtva pokušaja jednog nametnutog puča ili ako hoćete iscenirane promene režima, nema razloga da Srbija od toga odustaje“, kaže Milivojević.\nMinistar spoljnih poslova Rusije Sergej Lavrov i američki državni sekretar Majk Pompeo sastaće se u Finskoj 6. maja u okviru ministarskog zasedanja Arktičkog saveta. Glavna tema razgovora biće kriza u Venecueli.\nBriga kauboje za UN, Rusi su postali diplomatske zamlate.


Izložba Svetlopisom kroz prvu srpsku vazdušnu banju u Čigoti – Vila As\nU Galeriji SB Čigota 13.jula je otvorena izložba “Svetlopisom kroz prvu srpsku vazdušnu banju” koja je nastala na osnovu monografije “Svetlopisom kroz prvu srpsku vazdušnu banju: Zlatibor na starim fotografijama” koju su pripremili Snežana Đenić i Milisav Đenić.\nNa otvaranju je govorila sama autorka, Snežana Đenić, koja je istakla značaj nasleđa koje moramo preneti na buduće generacije i ukratko je predstavljen turistički razvoj Zlatibora od u poslednja dva veka.\nPublika je mogla da vidi više desetina retkih i do sada neobjavljenih fotografija starog Zlatibora, a izložba će biti otvorena do kraja godine.\nGospođa Đenić je do sada napisala više knjiga o Zlatiboru, a najpoznatije su: “Zlatibor iz starog albuma”, “Zlatibor turistički vodič”, “Srpski vladari u užičkom kraju”, “Užički gorski car: hajduk Nikola Jevđović”, “Zlatibor: kulturna i istorijska baština od praistorije do danas”. Ona je takođe bila i autor izložbi: “Armijski đeneral, Krsta Smiljanić”, “Prota Radosav Simić, srpski duhovnik, dobrotvor i neimar”…\nIzložbu su zajednički organizovali biblioteka Ljubiša R. Đenić iz Čajetine, biblioteka i galerija SB Čigota.


U Crkvi Svete Ognjene Marije u Podravanju, kod Srebrenice, danas će biti služen parastos za 60 poginulih srpskih vojnika i civila iz ovog sela, od kojih je 32 poginulo 24. septembra 1992. godine.\nMeđu ubijenim 24. septembra 1992. godine bilo je i sedam žena iz Podravanja, a za ove zločine još niko nije odgovarao.\nTog tragičnog dana jake muslimanske snage iz Srebrenice i Žepe, sinhronizovanom akcijom opkolile su ovo planinsko srpsko selo i presjekle jedinu putnu komunikaciju prema Milićima.\nNakon cjelodnevnih borbi jedna grupa mještana je, uz velike gubitke, ipak uspjela da se uveče izvuče iz okruženja i preživi.\nU organizaciji Boračke organizacije Srebrenice, mještana Podravanja i porodica nastradalih sutra će biti služen parastos za srpske vojnike i civile iz ovog sela nastradale u posljednjem ratu u BiH, te položeno cvijeće na spomen ploču koja je prije šest godina postavljena i osveštana na zidu lokalne crkve.


pink.rs | DEA ĐURĐEVIĆ: Nesreća mi je promenila život, ali sam srećna što sam živa i što mogu da se borim da se što manje udesa događa na teritoriji Srbije\nDEA ĐURĐEVIĆ: Nesreća mi je promenila život, ali sam srećna što sam živa i što mogu da se borim da se što manje udesa događa na teritoriji Srbije\nKako do veće bezbednosti u saobraćaju bila je tema danas održane tribine koju su organizovali opština Smederevska Palanka i Udruženje Budimo bezbedni, a koju je podržala kompanija Dunav osiguranje.\nPredsednica udruženja "Budimo bezbedni" novinarka Dea Đurđević koja kaže da kroz pomoć drugima želi da i njoj bude lakše zbog svega što je preživela u saobraćaju.\n"Kao javna ličnost moram da podelim iskustvo sa drugima, jer su bezbednost u saobraćaju I svest o njoj vrlo važna tema. Pogotovo što saobraćaj shvatamo kao nešto uobičajeno, niko na njega ne obraća pažnju nego je fokusiran na tačku gde će stići. To je veliki problem jer sekund nepažnje može nekom da promeni život", rekla je ona u izjavi za Tanjug.\nDea Đurđević novinarka Pinka doživela je početkom prošle godine stravičnu saobraćajnu nesreću, pretrpela politraumu, prošla kroz više operacija i tri kliničke smrti, a sada kao osoba kojoj je nesreća promenila život pokušava da nastupanjem u javnosti podigne svest građana o značaju bezbednosti u saobraćaju.\n"Nesreća mi je promenila život, ali sam srećna što sam živa i što mogu da se borim da se što manje nesreća u saobraćaju događa na teritoriji Srbije", rekla je Djurđević, koja je posle nesreće ostala 80 posto invalid.\nKako kaže, posle tribina gde uz priču nizom fotografija predstavi dramatičnu priču od nesreće u kojoj je stradala do oporavka dobija dobre povratne informacije od građana Srbije.\n"Ljudi više obraćaju pažnju, kažu da im je ostala neka od mojih fotografija u glavi, a kažu da su nekome skrenuli pažnju da promeni ponašanje u saobraćaju što mene čini izuzetno srećnom", kaže ona.\nTribine udruženje drži uz podršku Dunav osiguranja jer Dea Đurđević sama kaže da pre nesreće nije bila dodatno osigurana, a ispostavilo se da je to izuzetno značajno.\n"Kada već ležite u bolesničkoj postelji mnogo je lakše kad ne razmišljate da li ćete imati dovoljno novca za sve potrepštine u medicinskom smislu koje su neophodne za brži oporavak", kaže ona.\nPredsednik opštine Smederevska palanka Nikola Vučen rekao je da ova sredina ulaže značajna sredstva u obnovu putne infrastrukture, bezbednost u saobraćaju I neophodnu edukaciju.\n"Do nedavno naša opština je bila prepoznatljiva po nebezbednosti ali obzirom da smo prošle godine uložili preko milijardu dinara u putnu infrastrukturu zahvaljujući državi Srbiji i predsedniku postali smo primer kako se podržavaju male lokalne samouprave. Proizvod te pomoći je podatak da u 2020. Godini na teritoriji opštine Smederevska Palanka nema nijedan smrtni slučaj među učesnicima u saobraćaju", rekao je on.\nOpština radi i na edukaciji građana, a predsednik Vučen je posebno zahvalio Dei Djurđević I Udruženju koji su im u tome pomogli kao suorganizatori tribine.\nUčesnik tribine pomoćnik komandira policijske ispostave/stanice u Smederevskoj Palanci Miloš Mihailović rekao je da su najčešći uzroci saobraćajnih nezgoda neprilagođena brzina, vožnja pod dejstvom alkohola i psihoaktivnih supstanci, a čest uzrok je i upotreba mobilnog u vožnji.\n"Naše aktivnosti su usmerene na sankcionisanje najpre tih prekršaja. Bitan je pozitivan podatak da u 2020. godini u Smederevskoj Palanci nije bilo saobraćajnih nezgoda sa smrtno stradalim licima. Mi ćemo nastaviti kroz akcija da pojačano vršimo kontrolu saobraćaja naročito za prekršaji koji su česti uzroci nezgoda", rekao je on.\nOn je istakao i da je veoma značajan tehnički pregled vozila i edukacija.\n"Već dugi niz godina pripadnici MUP-a drže predavanja učenicima osnovnih škola, ali je upravo živa reč kako smo je danas čuli ono što bi trebalo da zaživi, kako bi se na ovom teškom slučaju došlo do savesti koja bi rezultirala manjim brojem saobraćajnih nezgoda", rekao je on.\nDirektor Glavne filijale Dunav osiguranja Smederevo Petar Novaković rekao je da su tribine dragocene zbog edukacije građana i stvaranja kulture osiguranja.\n"Da ljudi shvate da je život najvažniji, ali i da polisa osiguranja nešto znači. Uz osnovno osiguranje od auto - odgovornosti mi nudimo I dodatnu paletu proizvoda. Na teritoriji koju pokrivamo, Smederevo, Velika Plana I Smederevska Palanka, mi imamo naše organizacione jedinice koje pružaju pomoć prilikom procene I likvidacije šteta", rekao je on.\nKao dodatna osiguranja on je preporučio osiguranje od auto nezgode, osiguranje pomoći na putu i kasko osiguranje.\n"Osiguranje od auto nezgode je dopunsko osiguranje nezgode putnika I ono pokriva štetu putnika koji učestvuju u prevozu I u saobraćaju. A iznose I sume određuje sam osiguranik", rekao je on i dodao da je minimalna cena tog osiguranja za vozača I četiri putnika 630 dinara.\nOn je podsetio da je to preventivno ulaganje u sopstveno zdravlje ako se desi osigurani slučaj a Dunav osiguranja je tu da pomogne.\nOdržana tribina "Budimo bezbedni" na kojoj su učestvovale osobe sa invaliditetom! Dea Đurđević otkrila sa kakvim se problemima susreće u saobraćaju i\nOrlić: Smeta im što u Srbije više ne mogu da pljačkaju\nMAMIĆ ŽALI ZA JUGOSLAVIJOM: U Zagrebu bi me uhapsili da viknem da sam Hrvat, a u Beogradu bi mi aplaudirali da zapevam Marjane, Marjane\nHEROJSKI POSTUPAK BEBISITERKE - Tereza je pre nego što je ubijena spasila troje dece od napadača (VIDEO)\nBeron se oprostio od Zvezde emotivnom porukom: Hvala vam što ste mi pružili priliku da odem korak više u svojoj karijeri...


Beta 27. aprila 2020. 22:00\n„Misija OEBS na Kosovu je zabrinuta zbog očigledno namernog paljenja nenaseljene kuće kosovskih Srba u povratničkom selu Novake, u opštini Prizren, koje se dogodilo 25. aprila“, navela je Misija na Tviteru.\nU objavi se navodi i da „postoje izveštaji o redovnim posetama selu grupe mladih koja uznemirava lokalne stanovnike neprimernim ponašanjem“.\n„Podsećamo da je u martu bilo više provala u nenaseljene kuće Srba u istom selu. Misija OEBS na Kosovu zahteva brzu istragu najnovijeg incidenta i poklanjanje veće pažnje institucija ovoj maloj povratničkoj zajednici“, dodaje se u saopštenju.\nMinistar za zajednice i povratak Kosova Dalibor Jevtić izjavio je u subotu da su nepoznati počinioci tog dana podmetnuli požar u kući u selu Novake u kojem trenutno živi 15 Srba.\nJevtić je naveo da je požar podmetut u kući pokojnog Momira Stanojevića i da su malobrojne komšije uspele da ugase požar zahvaljujući brzoj reakciji, posle čega su na lice mesta stigli vatrogasna jedinica i policija.\nOn je kazao da je to treći napad u nizu na imovinu Srba u poslednjih mesec dana u tom povratničkom mestu, gde je nedavno obijeno 13 srpskih kuća.


Krali preko interneta – Nadlanu.com\nKrali preko interneta\nBEOGRAD, 24. februar 2010. (FoNet) - Policija je uhapsila dvojicu Kragujevčana zbog neovlašćenog organizovanja igara na sreću putem Interneta i sticanja protivpravne koristi u iznosu od oko 550.000 evra, saopštilo je danas Ministarstvo unutrašnjih poslova (MUP) Srbije.\nUhapšeni su Đorđe Đokić (35) i Dušan Jagličić (35), obojica iz Kragujevca, zbog postojanja osnova sumnje da su u saizvršilaštvu izvršili krivična dela neovlašćeno organizovanje igara na sreću i pranje novca.\nU saopštenju se navodi da je to prvi otkriven slučaj u Srbiji neovlašćenog organizovanja igara na sreću putem Interneta.\nOsumnjičeni Đokić i Jagličić pribavili su protivpravnu imovinsku korist u iznosu više od 55 miliona dinara (odnosno 550.000 evra), piše u saopštenju.\nOni su, navodi se u saopštenju, tako pribavljeni novac oročili u više banaka, iako su znali da potiče iz krivičnog dela.\nU toj policijskoj akciji otkriveno je i privremeno blokirano oko 60.000 evra na bankarskim računima, 11 računara koji su služili kao sredstvo za izvršenje krivičnog dela, dva putnička motorna vozila i dokumentacija koja se odnosi na uplate deviznog novca iz inostranstva.\nU akciji otkrivanja i hapšenja učestvovale su Službe za borbu protiv organizovanog kriminala, Policijska uprava u Kragujevcu i Više javno tužilaštvo u Beogradu - Odeljenja za borbu protiv visokotehnološkog kriminala, navodi se u saopštenju.\nBoki Perić uoči UNICEF-ovog koncerta u Sava Centru: Učenje u ranom detinjstvu – ključ…


Brnabić: Sednica Saveta za nacionalnu bezbednost o navodnom vrbovanju agenata. Stefanović dogovorio saradnju sa Rusijom u oblasti bezbednosti - Teslavision\nBrnabić: Sednica Saveta za nacionalnu bezbednost o navodnom vrbovanju agenata. Stefanović dogovorio saradnju sa Rusijom u oblasti bezbednosti\nilustracija foto: Miloš Miškov\nNavodeći da nadležni tek treba da dobiju dodatne informacije, premijerka je ocenila da će u slučaju da se utvrdi da su te informacije tačne, to predstavljati “ozbiljan problem” i “stvar oko koje će morati ozbiljno da se pozabave”.\nList “Blic” preneo je ranije danas da je “ruski diplomata i pripadnik vojne obaveštajne službe Georgij Kleban akter šokantnog snimka, na kome se vidi kako daje novac jednom navodno visokopozicioniranom zvaničniku Srbije”.\nSnimak je 17. novembra objavljen na Jutjubu, njegova autentičnost potvrdjena je za “Blic”, a potvrdio ga je i ugledni istraživački novinar Hristo Grozev na svom Tviter nalogu.\nStefanović: Sporazumi o saradnji Srbije i Rusije u oblasti bezbednosti\nTi sporazumi će unaprediti saradnju Srbije i Rusije u oblasti bezbednosti. Jedan je o saradnji u borbi protiv organizovanog kriminala, a drugi o suzbijanju terorizma, saopštilo je danas Ministarstvo unutrašnjih poslova Srbije.\nStefanović, koji je u dvodnevnoj poseti Moskvi, rekao je da policija Srbije prati “kretanje migranata iz pravca Bliskog istoka, zbog postojanja bojazni od infiltriranja terorističkih boraca” koji “pokušavaju da se domognu Zapadne Evrope”.\nStefanović je rekao i da policija Srbije “ostvaruje dobre rezultate” u borbi protiv medjunarodnog šverca droge.\nStefanović će u Moskvi razgovarati i s generalnim tužiocem Ruske Federacije Jurijem Čajkom.\nPrevious : Viši sud: Optuženi u Specijanom sudu naneo sebi povredu tokom sudjenja, rana površinska\nNext : Živković: Vučić da podnese ostavku pošto je hronično bolestan (VIDEO)


Istraživanje: građani Srbije nemaju poverenje u zvanične informacije u vezi sa koronavirusom | BiznisIndeks.net\nObjavljeno: Jul 07, 2020\nZabrinutost za širenje virusa, iako od početka epidemije u trendu opadanja, raste i iznosi 79%, devet procentnih poena više u odnosu na period pre mesec dana.\nAgencija Valicon, pored Srbije, prati reakciju stanovništva u još tri zemlje regiona, Bosni i Hercegovini, Sloveniji i Hrvatskoj, a rezultati istraživanja pokazuju da je prosek zabrinutosti za širenje virusa kod građana Srbije u dosadašnjim merenjima najviša u poređenju sa regionom i od početka epidemije varira između visokih 70 i 90 odsto koliko je iznosila krajem marta nakon neujednačenih reakcija na pojavu epidemije kao i naglu promenu svakodnevice i smanjenu sigurnost.\nUsled ranijeg ograničenja kretanja, a kako su indikatori prethodnih talasa ovog istraživanja pokazali, kod velikog broja značajno raste nivo informisanja na temu korona virusa iz različitih izvora, najviše sa televizije i web portala. Prateći poslednje informacije u medijima u kojima se u sumnju dovodi istinitost i verodostojnost zvaničnih podataka o broju zaraženih i preminulih od zarazne bolesti Covid-19, prouzrokovalo je smanjeno poverenje u zvanične informacije, uputstva i preporuke koje objavljuju nadležne institucije.\nOdržavanje izbora uprkos negativnom stavu o njihovom sprovođenju, koji je kako je pokazalo istraživanje Valicon-a iskazala većina građana Srbije, činioci su koji nepovoljno utiču kako na lični doživljaj tako i na percepciju o pravcu kretanja epidemije, stvarajući opštu konfuziju i pored visoke zabrinutosti, usled neizvesnosti i visok stepen pesimizma. (Izvor: Valicon Marketing Consulting and Research)\nekonomija i biznis, koronavirus, istrazivanje


General Diković: Rusija odlučila — Srbija zrela za S-400 (video) - Sputnjik Srbija\n15:48 22 April 2021\n21:35 24.10.2019 (osveženo 07:37 25.10.2019) Preuzmite kraći link\nDiković kaže da ne zna da li su ljudi svesni i da li treba u tom pravcu i da razmišljaju — koliko je važno što je prvi put iz Ruske Federacije stigao sistem koji je namenjen za protivvazduhoplovnu odbranu na velikim daljinama, a koji pripada strategijskim Kosmičko-vazduhoplovnim snagama. Ne mnogo manje bitna informacija, prema njegovim rečima, je i činjenica da ruski vojnici sa našima izvode zajedničke vežbe.\n„To je čin ogromnog poverenja, koji imponuje svakom pripadniku vojske, ali i svakom građaninu ove zemlje, bez ikakvih političkih konotacija. Sam postupak dolaska tih snaga na našu teritoriju jeste odraz velikog poverenja, ali i prijateljstva. Velika je to stvar za Srbiju i naš sistem bezbednosti“, naglasio je Diković.\nRusija dobro razmislila koga obučava na S-400\nDiković kaže da očekuje reakcije zemalja regiona i NATO-a, zato što oni pomno prati svaki naš korak.\n„Ipak, svi koji ozbiljno analiziraju ovaj naš postupak ne bi trebalo da imaju neke loše komentare i namere, jer sarađujemo i sa drugima. Oni koji nas poštuju shvatiće to kao vid međunarodno-vojne saradnje. Prema mojim analizama, Ruska Federacija je na međunarodnom planu u vojno-vojnim odnosima veoma pažljiva i izuzetno oprezna, a svakoj njihovoj aktivnosti prethode veoma zrele procene. Tako su i odlučili da su zreli uslovi da pošalju S-400 u Srbiju i da naša vojska zajedno vežba sa njima“, rekao je Diković.\n„Republika Srbija na ovaj način pokazuje da stvara jaku državu, želimo da budemo kao naši partneri na koje se ugledamo — želimo da dostignemo nivo ekonomskog razvoja, ali i razvoj sistema bezbednosti, i dolazak S-400 vidim kao podršku zbog svega što Beograd čini na međunarodnom, ali i na unutrašnjem planu“, naglasio je naš sagovornik.\nOn dodaje da je jedan od prioriteta u opremanju naših snaga bezbednosti, a pre svega Vojske Srbije, jeste opremanje sa savremenim sredstvima i sistemima za protivvazduhoplovnu odbranu.\n„To je definisano i u Strategiji nacionalne bezbednosti, ali i detaljnije je razrađeno u Strategiji odbrane, gde je jasno stavljeno do znanja da su nam potrebni sistemi PVO za odbranu na malim i srednjim daljinama. Raspravljali smo nekoliko godina unazad i naravno da želimo S-400, jer bi Balkansko ostrvo bilo apsolutno pokriveno. Svi oni koji imaju protivvazduhoplovne sisteme na velikim daljinama dobro razmišljaju kome ih dati, jer nije svejedno ko njima raspolaže“, izjavio je bivši načelnik Generalštaba VS.\n„Pancir S“ po meri Srbije\nNa Balkanskom poluostrvu trenutno ne postoji, dodaje Diković, ni jedan sistem PRO sličan sistemu S-400, ako izuzmemo Tursku. Iako još nije zvanično potvrđeno da Srbija kupuje „Pancir S“, naš sagovornik kaže da on pripada protivraketnim sistemima na srednjim daljinama i da odgovara našem geostrategijskom položaju.\n„On je veoma efikasan PRO, koji bi umnogome zadovoljio naše potrebe. Pružio bi nam zaštitu i van granica Republike Srbije, što je veoma važno, i bio bi efikasan štit za naše kopnene jedinice. Takav kvalitet oruđa ne postoji u našoj blizini, ako izuzmemo Grčku, Tursku i Rumuniju“, naglasio je general Diković.


Strane investitore obeshrabruju šalteri\n13. juni/lipanj, 2012.\nLoš poslovni ambijent u Srbiji obeshrabruje strane investitore i guši domaću privredu zbog čega bi nova vlada morala da preduzme hitne reforme u toj oblasti, upozorili su domaći biznismeni i ekonomisti. Korupcija, zakoni koji su mrtvo slovo na papiru i samovolja šalterskih službenika samo su neke od pojava od kojih zaziru potencijalni ulagači.\nDok u modernom svetu firme započinju poslove za dva dana, u Srbiji je za bilo kakav biznis potrebno brdo papira, mnogo vremena i strpljenja uz neizbežnu neizvesnost da li ćete ikada dobiti potrebne dozvole i odobrenja.\nPored toga, ako ikada započnu posao biznismene ubrzo prođe početni polet jer za brojne administrativne troškove, posete inspekcija, papirologiju za prijavu radnika, takse, naknade i slične zavrzlame moraju da izdvoje pravo bogatstvo.\nDušan Vasiljević, šef tima Projekta za regulatornu reformu, kaže da postoji najmanje nekoliko stotina administrativnih procedura koje treba ukinuti.\n„Sve te institucije i svi ti šalteri koji su smislili razne procedure uradili su to zbog toga što je njihov uticaj veći ako su procedure komplikovanije. I oni se tog uticaja neće lako odreći. Ljudi koji rade u državnim organima jednostavno imaju veliki interes da oni budu važni. A oni su važni samo ako mogu nekome da naprave veliki problem. Ne verujem u tezu o korupciji na visokom nivou. Mislim da je problem taj što se zakoni donesu ali njihova primena kasni ili se ne odvija onako kako bi trebalo. Greh političara je što se nisu dovoljno posvetili ovom pitanju“, ocenjuje Vasiljević.\nPrema podacima Nacionalne alijanse za lokalni ekonomski razvoj (NALED), srpska preduzeća i inostrane kompanije godišnje potroše više od dve milijarde evra samo na administrativne namete i vanporeska plaćanja.\nKomplikovano poslovanje ne smeta samo vlasnicima firmi, već i zaposlenima jer su prinuđeni da troše vreme na razne birokratske zahteve.\nDa bi ukazao na apsurdnost sadašnjih propisa NALED je uradio TV spot čija tema je činjenica da porodiljama treba više od 100 papira za naknadu i bolovanje, u kom se navode i ostali detalji.\n„Jedna trudnica u startu mora da pribavi 43 papira. Nakon toga sa raznih šaltera treba joj ukupno 86 papira za porodiljsko od kojih je 80 nepotrebno. Procedura za trudničku i porodiljsku nadoknadu srpsku privredu godišnje košta 690 miliona dinara, što je dovoljno da se zaposli 1.200 ljudi.“\n(Spot NALED-a o trudnicama i birokratiji)\nSrbija se po uslovima poslovanja, između ostalog i zbog brojnih nameta, taksi i naknada, nalazi na 92. mestu liste Svetske banke od 183 države, malo ispred Bosne i Hercegovine i iza Albanije.\nDžozef Lauter, iz američke organizacije US AID, kaže da prepreke koje Srbiju čine nekonkurentnom vrlo brzo mogu da se otklone uprkos jakim otporima.\n„Mnogi u vladi i izvan nje imaju korist od regulatornih opterećenja. Zato se treba suprotstaviti tim interesima. Bez ukidanja nepotrebnih nameta Srbija ne može da pokrene ekonomiju i smanji nezaposlenost. Na primer, kod izdavanja građevinskih dozvola neke državne službe imaju koristi od komplikovanih propisa i prilike da zahtevaju mnoge stvari kako bi izdale dozvolu. To im omogućava da od zainteresovanih kompanija uzmu novac za usluge. One koji započinju posao sve to ne košta samo mnogo para, već i mnogo vremena“, navodi Lauter.\nGlomazna birokratija i nepotrebna plaćanja posebno opterećuju slabašnu srpsku privredu.\nVeselin Jevrosimović, predsednik kompanije Comtrade, kaže da je delom i zbog toga samo u poslednje dve godine u Srbiji bankrotiralo 32.000 firmi i privatnih preduzetnika.\n„Samo tridesdet odsto privrede u Srbiji je likvidno. I ta preduzeća u ovom momentu izdržavaju celu zemlju. Tih 11.000 firmi predstavlja ekonomsku kičmu Srbije i vlast bi trebalo da ih gleda kao malo vode na dlanu, a ne da ih opterećuje kojekakvim dažbinama, nametima, restriktivnim merama i da guši njihovo poslovanje. Jer neće na dobro izaći ako budemo ugrožavali i to malo privrede što je ostalo“, kaže Jevrosimović.\nSamo tri odsto poslodavaca u Srbiji navelo je u jednom od istraživanja da su uslovi poslovanja u poslednje vreme nešto bolji, dok ostatak ne vidi perspektivu. Kao jedan od mogućih izlaza vlasnici malih i srednjih preduzeća naveli su da bi srpsku ekonomiju iz kolapsa mogli da spasu bolji uslovi kreditiranja, kraći rokovi plaćanja u privredi i ukidanje monopola trgovinskih lanaca.\nDa li politička neizvesnost u Srbiji tera investitore


Narednih dana i kiša i sneg, sledeće sedmice zahlađenje - AgroSmart\nPrema prognozi Republičkog hidometeorološkog zavoda Srbije u našoj zemlji se sutra, 28. januara prognozira pretežno oblačno i hladno vreme.\nDanas je ponegde je moguć slab sneg, u četvrtak noću i petak 29. januara ujutro mešovite padavine, u petak kiša.\nOd petka 29. januara do nedelje 31. januara očekuje se toplije vreme, povremena naoblačenja s kišom, u višim planinama sa snegom. Početkom naredne sedmice temperatura vazduha biće u padu.\nPrema prognoziranim vrednostima SPI-1, na većem delu teritorije Srbije preovladavaće jako do ekstremno vlažni uslovi, dok će u delovima severne i zapadne Srbije biti umereno vlažni uslovi.\nkiša sneg zahlađenje


Autor KucniLekar\t Poslednje ažuriranje Aug 18, 2014\nNovo istraživanje američkih naučnika otkriva da cimet može regulisati menstrualni ciklus i ublažiti menstrualne tegobe, koje često predstavljaju problem kod začeća.\nU istraživanju su učestvovale žene koje pate od sindroma policističnih jajnika. Naučnici su ih podelili u 2 grupe. Jedna grupa je svakodnevno u periodu od 6 meseci konzumirala cimet, a druga grupa je uzimala placebo.\n“Naučnici već duže vreme pokušavaju da otkriju homeopatski ili prirodni lek za sindrom policističnih jajnika”, izjavio je voditelj istraživanja dr. Daniel Kort i dodao kako “ovim istraživanjem smo otkrili da jedan, naizgled običan začin, može biti spas za žene, koje pate od sindroma policističnih jajnika.”\nTrenutni tretman za sindrom policističnih jajnika uključuje mršavljenje, uzimanje lekova koji podstiču ovulaciju i regulišu nivo šećera u krvi.\nNakon 6 meseci uzimanja cimeta, naučnici su primetili značajno ublažavanje simptoma sindroma policističnih jajnika. Čak 2 žene su uspele začeti nakon samo 3 meseca konzumacije cimeta, i to bez uzimanja dodatnih lekova i promene ostalih životnih navika.\nNaučnici ističu da su rezultati istraživanja preliminarni i da je potrebno sprovesti ocenjivanje od strane spoljnih stručnih saradnika.


Šta muzika može da otkrije o našem umu? - Report.rs\nOvo istraživanje objavljeno je u Journal of Alzheimer’s Disease.\n“Bilo da ste profesionalni muzičar ili nikada niste svirali nikakav instrument, muzika je ključ za pristup vašem pamćenju, vašem prefrontalnom korteksu”, rekao je Taut u saopštenju.\n“Nastavite da slušate muziku koju volite ceo svoj život. Vaše najdraže pesme svih vremena, oni delovi koji su vam posebno značajni, jer je to zapravo gimnastika za vaš mozak”, dodao je Taut.\nIzvor: CNN, index.hr, N1, Foto: pixabay\n14 učesnika alat detalji informacije Ključ mozak muzika nivo funkcionisanja omiljene pesme oštećenje pamcenje pristup šest muzičara studije Taut Toronto um


Kredit od 35 miliona eura: Sarajevo treba dobiti električne autobuse i 20 kilometara tramvajske pruge | BNN\nKredit od 35 miliona eura: Sarajevo treba dobiti električne autobuse i 20 kilometara tramvajske pruge\nZamjenik predsjedavajućeg Vijeća ministara i ministar finansija i trezora Vjekoslav Bevanda potpisao je danas s direktoricom Evropske banke za obnovu i razvoj za srednju i jugoistočnu Evropu Šarlot Ruhe (Charlotte) dva sporazuma o zajmu za Projekt javnog prijevoza u Sarajevu.\nNakon potpisivanja sporazuma, ministar Bevanda rekao je kako će ovi projekti unaprijediti gradski prijevoz u Sarajevu te doprinijeti zaštiti okoliša i smanjenju zagađenja zraka.\nVrijednost drugog ugovora je 20 miliona eura za sanaciju 19,5 kilometara tramvajske pruge u Sarajevu.Obraćajući se prisutnima, direktorica Ruhe istakla je kako potpisani sporazumi ne predstavljaju samo ulaganja u efikasan i kvalitetan javni prijevoz u Sarajevu, nego da će njihova implementacija dovesti do smanjenja emisije štetnih čestica, čime će se nastojati riješiti problem zagađenja zraka u glavnom gradu BiH.\nProjekti su dio inicijative EBRD-a pod nazivom "Zeleni gradovi", a izradu Plana aktivnosti za Sarajevo u okviru ove inicijative finansira vlada Japana. Današnjoj ceremoniji potpisivanja sporazuma prisustvovali su ambasador Japana u BiH Hidejuki Sakamoto (Hideyuki) i predstavnici Kantona Sarajevo.


Обиљежавање почетка Првог свјетског рата | Јадовно 1941.\nObjavljeno u Intervjui, reportaže, pisma - Various, Prvi svjetski rat, Svijet\nU Andrićevom institutu u Andrićgradu početkom decembra biće održano dvodnevno predavanje o temama “Istočni front – Drugi svjetski rat, posljedice” i “Paralele – Prvi i Drugi svjetski rat” – rečeno je na današnjem sastanku Međunarodnog odbora Andrićevog instituta za obilježavanje stotinu godina od početka Prvog svjetskog rata.\nNa sastanku je usvojen i plan aktivnosti Instituta u narednom periodu na obilježavanju 100 godina od početka Prvog svjetskog rata prema kojem bi u decembru trebalo da se pojavi i drugi broj međunarodnog časopisa “Vekovi” koji izdaje Andrićev institut.\nPlanirano je i da u junu u Andrićevom institutu bude održana velika međunarodna konferencija pod nazivom “Okupacija i civilne žrtve u Prvom svjetskom ratu” na kojoj će učestvovati poznati svjetski istoričari.\nAndrićev institut nastavlja sa mjesečnim izdavanjem Istorijskih svesaka, a planirano je da se prevede i nekoliko najnovijih knjiga iz svjetske istoriografije, kao i knjiga banjalučkog istoričara Borivoja Miloševića “Srpska pravoslavna crkva u BiH u Prvom svjetskom ratu”.\nNa sastanku Odbora, kome su prisustvovali šef Istorijskog odjeljenja Andrićevog instituta Miroslav Perišić, istoričar iz Londona Svetozar Rajak i istoričar sa moskovskog univerziteta Lomonosov Oleg Ajrapetov, sumirana je dosadašnja aktivnost na obilježavanju 100 godina od početka Prvog svjetskog rata.


Kada koristite Rulet Gaja online usluge, poveravate nam informacije. Polisa privatnosti ima za cilj da vam objasni koje informacije prikupljamo, zašto ih prikupljamo i šta radimo sa njima.\nLični podaci su sve informacije o Vama koje uključuju vaše ime i adresu, datum rođenja, podatke sa platne kartice, detalje transakcija i transfera na računu i sve druge informacije koje dostavljate. 'Gaja' doo se trudi da osigura da naše poslovne aktivnosti koje uključuju upotrebu ličnih podataka budu u saglasnosti sa pravilima privatnosti zemlje u kojoj poslujemo. U skladu s tim, u ovom dokumentu o privatnosti („Polisa privatnosti“), „GAJA“ doo želi ne samo da Vam pruži savete o vašim pravima privatnosti, već i da objasni na koji način mi nameravamo da ih poštujemo.\nNa koji način se Vaši lični podaci prikupljaju na našem veb sajtu?\nLični podaci na našem veb sajtu mogu biti dostavljeni u dva dela:\n1) Javni deo\nUkoliko dostavite Vaše ime i adresu na javnom delu ovog veb sajta kako biste zatražili informaciju o našim proizvodima ili uslugama, možete dobrovoljno dostaviti i dodatne lične podatke. Biće Vam zatraženo da dostavite vaše lične podatke u ovom delu u svrhu registrovanja na ruletgaja.com.\n2) Privatni deo\nAko ste već jedan od naših korisnika i otvorili ste nalog kod nas, morate koristiti lozinku da biste ušli na ruletgaja.com veb sajt.\nU cilju obezbeđivanja dobrog kvaliteta usluge, možemo pratiti i snimati komunikaciju koju imate sa nama. „Gaja“ doo preporučuje da osim Vašeg imena i korisničkog imena nam ne šaljete vaše lične podatke putem e-mail-a. Svaku informaciju koju nam pošaljete, šaljete na sopstveni rizik.\nKako će Vaši lični podaci biti korišćeni?\n„Gaja“ doo će obraditi vaše lične podatke kako bi Vam dozvolio da pristupite i koristite naš veb sajt, da učestvujete u ponuđenim uslugama, da upravljate svojim računom, da održavamo naše račune i podatke, da pratimo nivoe upotrebe veb sajta i kvaliteta usluge koju pružamo i da Vas informišemo, s vremena na vreme, o proizvodima i uslugama koje smatramo da bi vas mogle zanimati i u lične svrhe. Ukoliko ne budete hteli više da dobijate marketinški ili promotivni materijal od ruletgaja.com, možete nas obavestiti da Vam više ne šaljemo takav materijal. Naše kontakt informacije se nalaze na „Kontaktirajte nas“ stranici našeg veb sajta. „Gaja“ doo će u najkraćem izvodljivom roku, ukloniti Vaše podatke iz naše marketinške baze podataka.\nGaja doo će takođe zadržati takve informacije i može ih analizirati kako bi istražio postojanje kriminalnih aktivnosti, ili što se tiče svih događaja na našem veb sajtu, da ispita da li je došlo do ugrožavanja integriteta tog događaja i/ili kršenja pravila tog događaja koja su propisana od strane relevantnih nadležnih službi. Sva prava koja se odnose na snimanje Vaših ličnih podataka kojima raspolaže Gaja doo (uključujući autorska prava i prava baze podataka) su i ostaće njegova imovina.\nTamo gde je to zakonom potrebno, lični podaci mogu biti otkriveni odgovarajućim državnim, regulatornim ili izvršnim nadležnim organima. Dodatno, u situacijama gde ocenimo da je potrebno, možemo otkriti Vaše lične podatke nadležnim vlastima (bilo na zahtev vlasti ili obrnuto) koje su Gaji doo izdale licencu za priređivanje igara na sreću.\nPristankom na ovu polisu, korišćenjem sajta ruletgaja.com ili na drugi način, saglasili ste se da Gaja doo može da čuva i koristi ranije prikupljene podatke povezane sa Vama i vašim računom/računima u svrhe istaknute u ovoj polisi.\nDostavljanjem Vaših ličnih podataka i registracijom kod nas ili prijavom na našem veb sajtu, saglasni ste da „Gaja“ doo obrađuje i otkriva vaše lične podatke u navedene svrhe i na način definisan u našoj polisi, ili na način u skladu sa Uslovima i pravilima korišćenja.\n„Gaja“ doo zadržava prava da promeni polisu privatnosti uključujući i promenu svrhe zbog koje obrađuje Vaše lične podatke. U slučaju da „Gaja“ doo smatra da je prikladno da se urade takve promene, Polisa privatnosti će biti ažurirana i objavljena na našem veb sajtu. Nastavak upotrebe veb sajta nužno ukazuje da ste saglasni sa nastalim promenama.\n„Gaja“ doo na svom veb sajtu koristi “osnovne kolačiće”.\nŠta su to “osnovni kolačići” (Cookies)?\nOsnovni kolačići su kolačići koji su neophodni za ispravno funkcionisanje veb sajta. Oni Vam omogućavaju da krstarite veb sajtom i dozvoljavaju Vam da obavljate određene funkcije, kao što je pristup zaštićenim delovima veb sajta, postavljanje opklada, deponovanje sredstava i upravljanje vašim računom. Bez ovih kolačića ne bi bilo moguće obezbediti određene online usluge i funkcije.\nKoristimo osnovne kolačiće da bismo:\n1) Zapamtili informacije koje ste uneli prilikom pretrage kada krstarite između različitih stranica tokom jedne sesije na pretraživaču.\n2) Vas identifikovali da ste se prijavili na ruletgaja.com.\nKolačiće koje smo definisali kao osnovne kolačiće neće biti korišćeni da se prikupe informacije koje bi se mogle iskoristiti s ciljem da Vam se prezentuju proizvodi ili usluge.\nTakođe „Gaja“ doo ne prikuplja podatke o kreditnim karticama i tekućim računima igrača. Sve transakcije idu preko kriptovane transakcije naše banke.


Janko Tipsarević: Veliki as velikog srca - Hello! magazin\nJanko Tipsarević: Veliki as velikog srca\nJedan od naših najboljih sportista, deveti teniser na svetu Janko Tipsarević posle odličnih mečeva koje je pružio na “US openu”, gde je učešće završio u četvrtfinalu, iskoristio je nekoliko slobodnih dana da sa suprugom Biljanom poseti Beograd. Skladni bračni par, osim što se odmarao i družio sa najbližim članovima porodice i prijateljima, nije propustio priliku ni da poseti Udruženje roditelja, staratelja i prijatelja dece obolele od malignih bolesti „Čika Boca“. Tokom boravka u ovoj humanoj organizaciji, uspešni sportista i njegova lepa životna saputnica proveli su prijatno popodne u druženju sa mališanima koji se bore protiv opake bolesti ili su je pak pobedili. Janko i Biljana podržavaju i pomažu ovu organizaciju od početka godine, a zajedno sa osnivačima imaju veoma ambiciozne planove. Ideja je da se sledeće godine na Zlatiboru otvori kamp u kome bi se okupljala deca i mladi između šest i osamnaest godina koji se bore protiv teške bolesti kako bi se ohrabrili u svojim nastojanjima da se izleče. To mesto imalo bi simboličan naziv „Tipsy kamp“, u kome bi se organizovala druženja, kreativni razvoj i razne tematske aktivnosti koje će im pomoći u borbi protiv malignih oboljenja.\n– Inicijativa za moje učestvovanje u ovoj humanoj misiji krenula je od moje supruge Biljane u januaru ove godine. Ona se tada povezala sa organizacijom „Čika Boca“ i gospođom Bobom Ćirković, koja je član Udruženja. Mislim da je fenomenalno to što radi ta organizacija jer su ceo koncept i ideje usmerene ka onima kojima je pomoć najpotrebnija i kojima je najteže. Način na koji pomažu deci i njihovim roditeljima u ovako teškim trenucima od velikog je značaja, pošto je sve lakše radi udruženim snagama. Oni su zaista velika inspiracija svima nama – rekao je Tipsarević, koji je otkrio da mu je dodatni motiv da se uključi u ovu akciju bila i činjenica da je jedan član njegove porodice preminuo od opake bolesti.\n– Čovek koji me je upoznao sa tenisom, moj pokojni deda, umro je od raka i to je bio dodatni razlog da podržim mlade ljude koji su se borili sa istom bolešću – bio je iskren simpatični teniser.\nSve uspešniji sportista ostavio je i komentare na društvenoj mreži „Tviter“ u vezi s posetom ovom humanitarnom udruženju, pa je na taj način i sa svojim obožavaocima podelio oduševljenje hrabrošću mališana koji biju svoju najtežu, životnu bitku.\nZa boravak u rodnom gradu Janko je imao još jedan povod. Naime, američka televizija „Tennis Chanel“ snimala je emisiju o našem sjajnom teniseru. Novinari tog popularnog sportskog kanala proveli su osam dana u Beogradu kako bi prikazali zemlju iz koje Tipsarević potiče i dobili izjave od njegovih članova porodice, prijatelja, trenera i ljudi koji su učestvovali u građenju njegove karijere. Janko je insistirao da se ova emisija snima u Srbiji, kako bi na pravi način predstavio našu zemlju i ljude i grad iz kojeg potiče.\nDvadesetosmogodišnjeg tenisera naredna dva meseca očekuju naporni teniski mečevi, dok će u decembru, kao i svake godine, imati priliku da se odmori i druži sa svojom familijom i prijateljima.


Zašto se rukujemo desnom rukom? • Ibis Creative Kragujevac\nPočetna - Blog - Zašto se rukujemo desnom rukom?\nU većini kultura, standardni pozdrav je rukovanje desnom rukom, bilo da se pozdravljate sa kolegama ili poznanicima.\nOvaj pozdrav potiče iz davnih vremena kada su ljudi na ovaj nacin pružali desnu ruku kako bi naglasili da nisu naoružani. Pošto je većina boraca bila desnoruka, ovaj potez je označavao da osoba neće izvući mač i izbosti svog sagovornika.\nI dok se Evropljani rukuju, Japanci kao znak pozdrava koriste blagi naklon. Blagi naklon se koristi u razne svrhe, kao što je iskazivanje poštovanja, zahvalnosti, simpatije, ili u slučaju da nekoga želite da zamolite za uslugu, kao i u mnogim drugim formalnim situacijama.\nRukovanje u Japanu ima daleko veći značaj nego u Evropi. Rukovanje se može okarakterisati kao veći stepen bliskosti i saradnje među poslovnim partnerima. Na primer, direktor neke kompanije može zaključiti neki ugovor jakim rukovanjem sa novim poslovnim partnerom.\nU retkim slučajevima, može doći do rukovanja sa blagim naklonom. Ukoliko se nađete u ovakvoj situaciji, budite obazrivi, jer u slučaju rukovanja stojimo jako blizu sagovornika, te može doći do sudaranja glavama u toku naklona, a to svakako nije način za iskazivanje poštovanja!


UN: Pjongjang krađom u sajberprostoru došao do dve milijarde dolara | Ekspres.net\nUN: Pjongjang krađom u sajberprostoru došao do dve milijarde dolara\nSeverna Koreja je zaradila oko dve milijarde američkih dolara za svoje programe razvoja “oružja za masovno uništenje kradući od finansijskih institucija i razmenjujući kriptovalute rasprostanjenim i sve naprednijim sajber napadima”, navodi se u poverljivom izveštaju UN u koji je Rojters imao uvid.\nPjongjang je, takođe, nastavio da unapređuje svoje nuklearne i raketne programe, ne sprovodeći pritom nuklearne testove ili lansiranja ICBM (Intekontinentalni balistički projektili), navodi se u izveštaju koji su Komitetu za sankcije Severnoj Koreji SB UN dostavili “nezavisni eksperti” nakon šestomesečne misije nadgledanja, navodi Rojters.\nPovezane vesti – Vašington post: Huawei tajno izgradio bežični internet u Severnoj Koreji\nU izveštaju sa dodaje i da je Pjongjang “koristio sajberprostor kako bi prao ukradeni novac”.\nRojters podseća da je SB UN 2006. godine uveo sankcije Severnoj Koreji kako bi joj otežao da pribavlja sredstva za razvoj nuklearnog i balističkog raketnog naoružanja.\nTags kriptovaluteoružje za masovno uništenjeSeverena Koreja\nANALIZA, MILORADOVIĆ: Preduzetnik sa Ist Rivera BRITANSKE I AMERIČKE BANKE: Zabrana kupovine kriptovaluta kreditnim karticama Džong Un traži dva miliona za lečenje studenta iz SAD koji je umro nakon zarobljeništva


Paunović: Posvećeni smo miru i slozi - Minority News\nIntervju: Suzana Paunović, direktorka Kancelarije za ljudska i manjinska prava Vlade Republike Srbije\nPolovinom avgusta meseca predstavili ste još jedan izveštaj o sprovođenju Akcionog plana za ostvarivanje prava nacionalnih manjina. Ima li napretka na ovom planu?\nSama činjenica da smo usvojili Akcioni plan za ostvarivanje prava nacionalnih manjina u Srbiji i da je u njegovu realizaciju uključeno 77 organa, preko 50 lokalnih samouprava, saveti za međunacionalne odnose i nacionalni saveti nacionalnih manjina predstavlja ogroman napretak. Od usvajanja Akcionog plana prošle su 3 godine i mi smo na svaka tri meseca prikupljali podatke i pripremali izveštaje o sprovođenju aktivnosti. Do sada je izrađeno i javno predstavljeno jedanaest izveštaja, dostavljeno je ukupno 1013 priloga, a 73% aktivnosti iz Akcionog plana u potpunosti je realizovano ili se kontinuirano realizuje. Mislim da ovi podaci govore koliki smo napredak postigli. Predsednica Vlade je od svih nas zahtevala ozbiljnost i posvećnost sprovođenju Akcionog plana i bila je uključena u svaki segment njegove realizacije.\nDa li to znači da je pre tri godine situacija bila loša?\nMi smo i pre tri godine imali zakonodavni i institucionalni okvir daleko iznad evropskog proseka. Rekla bih da smo usvajanjem i sprovođenjem Akcionog plana uspeli da podignemo obim i kvalitet sprovođenja zakona, u oblasti obrazovanja, kulture, informisanja, u praksi. Investiciona ulaganja u područja gde žive pripadnici nacionalnih manjina doprinela su većim mogućnostima za njihovo zapošljavanje. Na svim nivoima uspeli smo da podignemo svest o pravima pripadnika nacionalnih manjina koji žive u Srbiji. Zalaganje predsednika Vučića za mir i stabilnost u regionu, ostvarena regionalna saradnja, jačanje odnosa sa susedima i politika pomirenja snažan su oslonac sprovođenju manjinske politike u zemlji.\nDa li lokalne samouprave učestvuju u procesu izveštavanja?\nLokalne samouprave aktivno učestvuju ne samo u izveštavanju, već i u sprovođenju aktivnosti iz Akcionog plana. Podaci koje dobijamo sa lokala doprinose jasnijoj slici šta se dešava na terenu, jer se tu najbolje prepoznaju potrebe i problemi pripadnika nacionalnih manjina. Iz izveštaja sagledavamo i kapacitete lokalnih samouprava u ovoj oblasti. Sa preko 50 opština i gradova intenzivno smo sarađivali u protekle tri godine. Kada je reč o lokalnom nivou, moram da istaknem veliki značaj osnivanja i funkcionisanja lokalnih saveta za međunacionalne odnose. Praksa je pokazala da upravo ova tela, na lokalnom nivou, predstavljaju efikasan način za rešavanje međunacionalnih odnosa, a ujedno obezbeđuju i veću uključenost nacionalnih manjina u život zajednice.\nNacionalni saveti nacionalnih manjina su bili glasni kada su ukazivali na potrebu usvajanja Akcionog plana, da li su bili jednako aktivni i u njegovom sprovođenju?\nVažno je da je ovaj proces transparentan i da pruža jednaku priliku za učešće svakom nacionalnom savetu koji prepoznaje značaj dijaloga i saradnje sa državom. U protekle tri godine 18 nacionalnih saveta učestvovalo je u procesu izveštavanja. Pojedini nacionalni saveti nisu dostavili nijedan izveštaj, Albanski i Crnogorski nacionalni savet, nacionalni savet Romske i Aškalijske nacionalne manjine dostavili su za tri godine samo po jedan izveštaj, Bošnjački nacionalni savet od samog početka nije želeo da bude deo ovog procesa itd. Nacionalni saveti mađarske, češke, hrvatske, slovenačke i rusinske nacionalne manjine aktivno su doprinosili procesu sprovođenja Akcionog plana i to moram da pohvalim. Veliki doprinos dala je i Koordinacija nacionalnih saveta.\nKoje aktivnosti su predviđene za naredni period a odnose se na unapređenje manjinske politike u našoj zemlji?\nU narednom periodu preduzećemo korake za poboljšanje interakcije između različitih zajednica koje žive u Srbiji, radićemo na promociji interkulturalnog dijaloga i uzajamnog razumevanja. Jedan od značajnih segmenata jesu i pripreme za novi popis stanovništva 2021. godine. Popis vidim kao priliku da podignemo svest o prednostima učešća na popisu i prikupimo nedostajuće podatke o etničkom sastavu stanovništva u Srbiji. Pored sagledavanja trenutnog stanja, ove informacije pomoćiće nam u kreiranju i praćenju novih politika u ovoj oblasti.\nKancelarija za ljudska i manjinska prava planira da u narednom periodu realizuje set obuka za predstavnike nacionalnih saveta usmerenih na unapređenje njihovih kapaciteta za upravljanjem finansijama u cilju optimalnijeg i efikasnijeg rada.


Srbija vs Portugal uskoro ponovo u ''Areni''! - Sportske.net\nSrbija vs Portugal uskoro ponovo u ''Areni''!\nNećemo dugo čekati na novi spektakl u ''Areni'', kad je u pitanju naša futsal reprezentacija.\nKad Rikardinjo "otvori kapiju"Nije vam dosta futsala? Pogledajte 10 najlepših golova sa EP u Beogradu!Perić: "Nikako da nas pogleda sreća na žrebu"Rikardinjo oduševljen što ponovo dolazi u Srbiju!Kocić otkrio - Rusi ga povredili, Savez ga uvredio!\nFutsal reprezentacija Srbije dočekaće 22. marta selekciju Portugala u Beogradskoj areni u prvoj utakmici baraža za plasman na Svetsko prvenstvo u Kolumbiji, saopštio je danas Fudbalski savez Srbije (FSS).\n"Očekujemo punu Arenu, nadamo se preko 15.000 ljudi koji će nam pomoći da izborimo što bolji rezultat pred revanš susret, koji se igra 12. aprila u Portugaliji", rekao je selektor Aca Kovačević.\nNedavno je u Beogradskoj areni održano Evropsko futsal prvenstvo, pa je FSS odlučio da meč bude odigran u najvećoj dvorani u Srbiji.\nPrvenstvo sveta u Kolumbiji održava se od 14. septembra do 2. oktobra, a titulu brani Brazil.


Crnadak-Mitchell: SAD ostaju privržene evropskom putu BiH i reformama | Rejting.ba\nCrnadak-Mitchell: SAD ostaju privržene evropskom putu BiH i reformama\n01. Dec. 2017. u 11:32\nRejting.ba Vijesti Ekonomija Crnadak-Mitchell: SAD ostaju privržene evropskom putu BiH i reformama\nSAD ostaju privržene evropskom putu BiH i reformama koje u okviru istog procesa stoje pred institucijama BiH, poručio je pomoćnik državnog sekretara SAD Ves Mičel (Wess Mitchell), koji se u Vašingtonu sastao sa ministrom inostranih poslova BiH Igorom Crnadkom.\nU nastavku službene posjete Vašingtonu, ministar Crnadak se sinoć u Stejt Departmentu (Department of State) sastao sa Vesom Mičelom , novoimenovanim pomoćnikom državnog sekretara SAD za evropske i evroazijske poslove.\nNa unutrašnjem planu, ministar je istakao poseban problem neučinkovitog pravosuđa, koje i dalje ne uspijeva da riješi i procesuira veliki broj zločina počinjenih tokom ratnog perioda.\nCrnadak je takođe napomenuo da, uprkos jasno izraženoj političkoj volji, i dalje nema rezultata u oblasti borbe protiv korupcije na najvišem nivou, što stvara dodatno nepovjerenje u institucije na svim nivoima.\nMičel je je napomenuo da SAD ostaju privržene evropskom putu BiH i reformama koje u okviru istog procesa stoje pred institucijama BiH.\nMinistar Crnadak i pomoćnik državnog sekretara SAD su razgovarali o partnerstvu BiH i NATO, sa posebnim naglaskom na mogućnost aktiviranja MAP-a u 2018. godini.


Pritvor pripadniku "škaljarskog klana" Milošu Božoviću, koji je uhapšen u Banjaluci prema Interopolovoj potjernici, može trajati do 4. avgusta ili do nove odluke Suda BiH, rečeno je Srni iz ove pravosudne institucije.\nIz Suda BiH navedeno je da je Božoviću 18. jula, odlučujući o zahtjevu za privremeno lišenje slobode potraživanog, nakon održanog ročišta određen privremeni pritvor, bez preciziranja da li je Crna Gora zatražila izručenje ili nije.\n- Pritvor po ovom rješenju može trajati najduže 18 dana od dana lišenja slobode potraživanog, odnosno do 4. avgusta ili do nove odluke Suda - navedeno je u odgovoru iz Suda BiH.\nPripadnik "škaljarskog klana" Božović sa Cetinja uhapšen je 18. jula i nakon određivanja ekstradicionog pritvora Crna Gora je bila dužna da u roku od 18 dana dostavi ekstradicionu molbu, budući da je potraživani tražio dalje sprovođenje ekstradicionog postupka, odnosno nije pristao na pojednostavljeno izručenje.\nBožović je uhapšen u Banjaluci prema međunarodnoj potjernici zbog sumnje da je počinio teško ubistvo.\nUhapšen po potjernici Interpola Crne Gore\nPoznato koje lažno ime je koristio "škaljarac" koji je uhapšen u Banjaluci\nŠkaljarcu Božoviću produžen pritvor


Bele poklade Prigrevica\nPoslednja nedelja pred veliki post se zove „bela nedelja“, a poslednji dan ove nedelje „bele“ ili „sirene“ poklade.\nPrigrevica je jedno od retkih sela u kojem još uvek živi ovaj običaj, u kome se Zavičajno udruženje Banijaca prihvatilo zahvalnog zadatka da jedan lep običaj sačuva od zaborava. Obredna povorka maskiranih seljana uz pesmu, igru i veliku buku od ranog jutra obilazi domaćinstva, jer gde uđu "mačkare" tu ulazi radost i blagostanje.Svi pevaju i igraju, a domaćin ih daruje slaninom, kolačima, a najčešće jajima. Posebna počast je kad "mačkare" uđu u domaćinovu kuću.\nA da su mladi prihvatili "mačkare", jesu. Iz godine u godinu sve je više nasmejanih lica pred kućama domaćina, i sve je više "mačkara".


Astrolog Dušan Veličković o uticaju Meseca na čoveka 🌒🌛 | Red Portal\nZa muzički deo emisije bili su zaduženi Zlata Đurković i Miroslav Ilić 😎🎶\nU današnjem Kasnom Zornjaku Dragan Marinković Maca ugostio je astrologa Dušana Veličkovića i pevačicu Zlatu Đurković, koja je zajedno sa Miroslavom Ilićem bila zadužena za muzički deo emisije. 🎶\nAstrolog Dušan Veličković tokom današnjeg Zornjaka otkrivao je i tumačio život i probleme gledalaca koji su se uključili uživo u emisiju i govorio generalno o astrologiji otkrivajući uticaj Meseca na ljude.\nDušan je objasnio da Mesec vlada našim nesvesnim reakcijama i instiktima. On gravitacijom utiče na svaku kap vode na zemlji, a naše telo sačinjeno je 85 odsto od vode, u čemu se krije razlog tako velikog uticaja ove planete na ljude, kako je astrolog objasnio. Dušan je skrenuo pažnju na pojavu stravičnih vesti iz crne hronike upravo u vreme punog meseca.\nPeriod pred nama, odnosno proleće u znaku Ovna biće rasterećenje za sve nas, jer su se "teške" planete razišle i ne stvaraju više teške aspekte.\nDušan je objasnio na koji način pravi natalnu kartu i rekao da se na samom početku datum i vreme rođenja unosi u specijalan profesionalni program nakon čega kreće tumačenje koje može da traje i 10 godina, a nekada i ceo život.\nZlata je Dušanu otkrila da je rođena u znaku Vodolije, a on ju je zbog toga nazvao "tuđom srećom" i rekao da se često trudi da ugađa drugima više nego sebi.\nTokom emisije Dušan je otkrio da priprema jedan proizvod koji će biti dostupan uskoro, a reč je o natalnoj karti koja će se izrađivati po porudžbini za poklone dragim ljudima.\nLečić objavio celu prepisku sa Hristinom: Tvrdi da je obrisala OVE poruke!\nVIDEO Danijele Štajnfeld završio na sajtu za odrasle\nIzložba posvećena zlatu u Muzeju nauke i tehnike\nMeštani banatskog sela organizuju SVEČANI DOČEK povodom povratka roda


Kruševo: Limaj i Apostolova otvorili put koji povezuje Kosovo i Albaniju - Gorapress.net\nU okviru projekta prekogranične saradnje sa državama u okruženju, sredstvima Evropske zajednice , danas je svečano otvoren put od Kruševa do graničnog prelaza Šištevac u dužini od 4 kilometra.\nRadovi na asfaltiraju puta u Albanskom djelu od granice prema Šištevcu završeni su još prje dve godine,, a završen je i put od Šištevca do Kuksa. Ovim saobraćajnicama je našim sugrađanima u Albanskom djelu Gore omogućena lakša komunikacija i prema Dragašu i prema Kuksu.\nDanašnjem svečanom otvaranju ovog veoma važnog putnog pravca za stanovnike Gore koji žive i sa kosovke i sa albanske strane prisustvovao je Zamjenik premijera, Fatmir Limaj, zajedno sa šeficom ureda EU u Prištini, Nataliya Apostolova, ambasador Albanije na Kosovu, Qemal Minxhozi zamjenik mnistra za ekonomiju Usmen Baldži, gradonačelnk Opštine Dragaš Šaban Šabani, zamjenik gradonačelnika Šerif Aga, kao veliki broj građana okolnih sela.\nLimaj je u ime Vlade Kosova zahvalio Evropskoj Uniji za ovu investiciju, i dodao da će izgradnja ovog puta i te kakao pomoći građanima ove oblasti.\n„Zajednice koja žive u ovoj oblasti ne samo što će im izgradnjom ovog putnog pravca poboljšati promet veće će se olakšati i međusobna saradnja. Pomoć u finasijama od naših međunarodnih prijatelja je jako značajna, naročito je značajna kada oni sami vide potrebe naših ljudi u svakom djelu naše zemlje. ", rekao je Limaj i nastavio.\nJa se nadam iskao je Limaj da kada budem sledeći put dolazio ovde biće to otvaranje fabrike koja će zaposliti ove ljude koji žive na ovim prostorima, i ja ovom prilikomm pozivam grđane kakao Kosova tako i Albanije da iskoriste ove mogućnosti i učine ovaj kraj bogatim i razvijenim.\nŠefica Evropske Kancelarije u Prištini, Nataliya Apostolova je istakla da joj je jako drago da su se danas okupili povodom završetka izgradnje puteva koji povezuje Kosovo i Albaniju.\n"Dvije zemlje u njihovom programu prekogranične saradnje su prepoznati kao prioritet poboljšanje putne infrastrukture u pograničnom području, kazala je apostolova i nastavila. Kroz fondove EU i zvaničnika EU u Albaniji i na Kosovu, identifikovane su ove infrastrukturne potrebe koje se sada sprovode, naglasija je Apostolova.\nGradonačelnik Opštine Dragaš, Dragaš, Shaban Shabani je rekao da je ovo historijski dan za stanovnike ovog područja i ovaj put će direktno utjecati na brži ekonomski razvoj ovog područja. Opština Dragaš naravno ima i druge prioritete, kazao je Šabani, i nastavio a to je prije svega asfaltiranje puta prema Makedoniji i ja se iskreno nadam da če mo i za taj projekat imaiti podršku i Vlade Kosova i naših međunarodnih prijatelja.